pythainlp/thai-wiki-dataset-v4 huggingface dataset:
คมสัน พันธุ์วิชาติกุล

คมสัน พันธุ์วิชาติกุล (เกิด 16 มิถุนายน พ.ศ. 2521) เป็นนักการเมืองชาวไทย อดีตสมาชิกสภากรุงเทพมหานคร เขตบางพลัด และอดีตโฆษกพรรครวมแผ่นดิน
ประวัติ.
คมสัน เกิดเมื่อวันที่ 16 มิถุนายน พ.ศ. 2521 เป็นบุตรนายภาณุวัฒน์ พันธุ์วิชาติกุล สมาชิกวุฒิสภาไทย ชุดที่ 12 และนางสุวิมล พันธุ์วิชาติกุล
เตรียมอุดมศึกษาน้อมเกล้า และสำเร็จการศึกษาระดับปริญญาเอก รัฐประศาสนศาสตรดุษฎีบัณฑิต จากมหาวิทยาลัยกรุงเทพธนบุรี เมื่อปี 2561
การทำงาน.
คมสัน เข้าสู่การเมืองโดยการเป็นที่ปรึกษาของโฆษกคณะรัฐมนตรี และทำงานคณะกรรมาธิการคณะต่างๆ ตั้งแต่ในช่วงปี 2548 จากนั้นทำงานการเมืองในฐานะ สก. ที่ผ่านมาตนเองมักที่จะทำงานอยู่เบื้องหลัง และทำงานในฐานะเลขาส่วนตัวของชาญชัย ชัยรุ่งเรือง อดีตหัวหน้าพรรคเพื่อแผ่นดิน และระนองรักษ์ สุวรรณฉวี
21 มีนาคม พ.ศ. 2565 คมสันได้มอบหมายให้อัษฎา พันธุ์วิชาติกุล สมาชิกพรรคพลังประชารัฐ ในฐานะคณะทำงานประวิตร วงษ์สุวรรณ รองนายกรัฐมนตรี ไปยื่นใบลาออกจากสมาชิกพรรคพลังประชารัฐ ที่สำนักงานคณะกรรมการการเลือกตั้ง วันเดียวกันในช่วงบ่าย คมสัน ได้ร่วมกับวิชญ์ เทพหัสดิน ณ อยุธยา ซึ่งขณะนั้นดำรงตำแหน่งหัวหน้าพรรคเศรษฐกิจไทย เปิดศูนย์ประสานงานพรรคเศรษฐกิจไทย ที่อำเภอบ้านแพ้ว จังหวัดสมุทรสาคร เพื่อมอบถุงยังชีพช่วยเหลือประชาชนในพื้นที่
กระทั่งวันที่ 26 พฤษภาคม พ.ศ. 2565 คมสัน ซึ่งในขณะนั้นดำรงตำแหน่งรองโฆษกพรรคเศรษฐกิจไทย และโฆษกประจำหัวหน้าพรรคเศรษฐกิจไทย ได้โพสต์ข้อความบนเฟซบุ๊กชี้แจงการลาออก จากรองโฆษกพรรค และสมาชิกพรรคเศรษฐกิจไทย ตามวิชญ์ เทพหัสดิน ณ อยุธยา ซึ่งได้ประกาศลาออกจากหัวหน้าพรรคเศรษฐกิจไทยในช่วงเวลาก่อนหน้านั้นไม่นาน
วันพฤหัสบดีที่ 21 กรกฎาคม พ.ศ. 2565 ทางพรรคพลังชาติไทยได้ออกหนังสือเชิญประชุมใหญ่วิสามัญครั้งที่ 1/2565 ในวันจันทร์ที่ 1 สิงหาคม พ.ศ. 2565 ที่ โรงแรมรามาการ์เด้นส์ เพื่อเปลี่ยนแปลงข้อบังคับพรรค และเปลี่ยนแปลงชื่อพรรคเป็นพรรครวมแผ่นดิน และเลือกตั้งคณะกรรมการบริหารพรรคชุดใหม่ และที่ประชุมมีมติเลือกวิชญ์ เทพหัสดิน ณ อยุธยา เป็นหัวหน้าพรรครวมแผ่นดิน และคมสัน พันธุ์วิชาติกุล เป็นโฆษกพรรครวมแผ่นดิน จนกระทั่งเดือนมกราคม พ.ศ. 2566 มีรายงานว่าคมสัน ได้ลาออกจากสมาชิกพรรครวมแผ่นดิน กลับพรรคพลังประชารัฐ
มิสชันโฟร์โปรเจคต์

มิสชันโฟร์โปรเจคต์  เป็นวงดนตรีบอยแบนด์แนวป็อปร็อกของไทยที่รวมตัวกันเฉพาะกิจ สังกัดอาร์.เอส. โปรโมชั่น 1992 ก่อตั้งขึ้นในปี พ.ศ. 2543 สมาชิกมี 4 คน ประกอบด้วย โดม ปกรณ์ ลัม เจมส์ เรืองศักดิ์ จอนนี่ อันวา และวอย เจอาร์วอย ใช้ชื่ออัลบั้มว่า "Mission 4 Project" มีเพลงเปิดตัวคือ "ปรากฎการณ์ (เหนือธรรมชาติ)" ซึ่งเพลงทั้งหมดนั้นเกิดจากการที่ศิลปินเล่นดนตรีกันเอง ถือเป็นอีกความสามารถหนึ่งของนักร้องที่มากกว่าการร้องเพลง เป็นการผสมผสานความต่างของดนตรีได้อย่างลงตัว โดยในเนื้อเพลงแต่ละคนจะเป็นตัวแทนของปรากฎการณ์ทั้ง 4 แบบ คือ เจมส์ ตัวแทนของ ดิน, จอนนี่ ตัวแทนของ น้ำ, วอย ตัวแทนของ ลม และ โดม ตัวแทนของ ไฟ
สมาชิก.
สมาชิกของวง Mission 4 Project ได้แก่
Uranoscodon

Uranoscodon เป็นสกุลของกิ้งก่า iguanomorph มีเพียงสปีชีส์เดียวเรียกว่า diving lizard, brown tree climber หรือ mophead iguana (Uranoscodon superciliosus) ซึ่งอยู่ในวงศ์ Tropiduridae เป็นกิ้งก่าพื้นเขตร้อน
สปีชีส์ในสกุลนี้พบในเขตร้อนของอเมริกาใต้
ตำบลคลองตำหรุ

คลองตำหรุ เป็นตำบลหนึ่งในอำเภอเมืองชลบุรี จังหวัดชลบุรี ตั้งอยู่ทางทิศเหนือของอำเภอเมืองชลบุรี ห่างจากที่ว่าการอำเภอและศาลากลางจังหวัดประมาณ 12 กิโลเมตร มีเนื้อที่รวมทั้งสิ้นประมาณ 25 ตารางกิโลเมตร (15,625 ไร่) โดยแบ่งเป็นพื้นที่องค์การบริหารส่วนตำบลคลองตำหรุ 15.20 ตารางกิโลเมตร และเทศบาลตำบลคลองตำหรุ 9.8 ตารางกิโลเมตร มีสภาพพื้นที่เป็นที่ราบติดชายฝั่งทะเล ลักษณะของดินในพื้นที่เป็นดินเค็มไม่เหมาะกับการเพาะปลูก  
ประวัติ.
เมื่อปี พ.ศ. 2340 ราษฎรจากตำบลบางระมาดและจังหวัดธนบุรีได้อพยพเข้ามาจับจองที่ดินเพื่อประกอบอาชีพนาเกลือ เนื่องจากพื้นที่บริเวณนี้ตั้งอยู่ชายฝั่งทะเลตอนปากอ่าวบางปะกง ซึ่งในท้องที่แห่งนี้มีน้ำทะเลท่วมถึงและเป็นที่ราบลุ่มเหมาะแก่การทำนาเกลือ ประกอบกับมีตำหรุน้ำออกจากปากอ่าวบางปะกงเข้ามาจดจนถึงหมู่ที่ 1 ของตำบลหนองไม้แดง ราษฎรจึงอาศัยน้ำในตำบลคลองตำหรุทำอาชีพนาเกลือตลอดมาจนถึงปัจจุบัน
ที่ตั้งและอาณาเขต.
ตำบลคลองตำหรุมีอาณาเขตติดต่อกับตำบลข้างเคียง ดังนี้
การแบ่งเขตการปกครอง.
การปกครองส่วนภูมิภาค.
ตำบลนี้แบ่งออกเป็น 6 หมู่บ้าน ดังนี้ 
การปกครองส่วนท้องถิ่น.
ท้องที่ตำบลคลองตำหรุ ประกอบด้วยองค์กรปกครองส่วนท้องถิ่น 2 แห่ง ได้แก่
ประชากร.
จากการสำรวจเมื่อปี พ.ศ. 2564 หากนับเฉพาะเขตองค์การบริหารส่วนคลองตำหรุและเทศบาลตำบลคลองตำหรุ จะมีประชากรทั้งหมด 8,248 คน แยกเป็นในเขตองค์การบริหารส่วนตำบลคลองตำหรุ 3,519 คน และเทศบาลตำบลคลองตำหรุ 4,729 คน รายละเอียดตามตารางมีดังนี้
ออลแอฟริกาเกมส์ 1991

ออลแอฟริกาเกมส์ 1991  เป็นการแข่งขันกีฬาออลแอฟริกาเกมส์ ครั้งที่ 5 จัดขึ้นตั้งแต่วันที่ 20 กันยายน ถึง 1 ตุลาคม ค.ศ. 1991 ที่กรุงไคโร ประเทศอียิปต์ มี 43 ประเทศเข้าร่วมใน 18 ชนิดกีฬา
นับเป็นครั้งแรกที่การแข่งขันออลแอฟริกาเกมส์จัดขึ้นเป็นรอบสี่ปีตามที่วางแผนไว้ อียิปต์ตั้งใจที่จะใช้การแข่งขันครั้งนี้เพื่อนำเสนอเมืองไคโร สำหรับการเสนอตัวเป็นเจ้าภาพโอลิมปิกที่อาจจะเป็นไปได้ แต่แผนก็ล้มเหลวหลังจากปัญหาขององค์กรทำให้เกิดปัญหาในระหว่างการแข่งขันอีกครั้ง ความแตกตื่นของผู้ชมที่พยายามเข้ามาดูพิธีเปิดทำให้การแข่งขันเริ่มต้นได้ไม่ดีนัก เจ้าหน้าที่คณะกรรมการโอลิมปิกสากลและบุคคลสำคัญหลายคนไม่สามารถเข้าไปในสนามกีฬาได้ท่ามกลางความสับสน และเดินทางกลับไปที่โรงแรมเพื่อชมพิธีทางโทรทัศน์
นักกีฬาแอฟริกาคว้าแชมป์โลก 7 รายการจากการแข่งขันกรีฑาชิงแชมป์โลกเมื่อหลายเดือนก่อนหน้านี้ แต่มีเพียงหนึ่งเดียวเท่านั้นที่ตัดสินใจเข้าร่วมแข่งขันในไคโรคือ โมเสส คิปตานุย นักวิ่งวิบาก
ออลแอฟริกาเกมส์ 1987

ออลแอฟริกาเกมส์ 1987  เป็นการแข่งขันกีฬาออลแอฟริกาเกมส์ ครั้งที่ 4 จัดแข่งขันตั้งแต่วันที่ 1-12 สิงหาคม ค.ศ. 1987 ที่กรุงไนโรบี ประเทศเคนยา มี 42 ประเทศเข้าร่วมใน 14 ชนิดกีฬา
จากจุดเริ่มต้นมีความตั้งใจที่จะจัดการแข่งขันกีฬาแอฟริกันทุกสี่ปี แต่ความยากลำบากทางเศรษฐกิจและความไม่สงบในบ้านเมืองเป็นอุปสรรคทำให้ไม่สามารถเกิดขึ้นได้ การแข่งขันครั้งที่สี่ก็เช่นเดียวกัน เดิมกำหนดจัดการแข่งขันไว้ในปี ค.ศ. 1982 แต่เนื่องจากสภาพเศรษฐกิจของเคนยาที่อ่อนแอทำให้การเตรียมการล่าช้า โดยประเทศจีนช่วยจัดหาเงินทุนและกำลังคนที่จำเป็นเพื่อก่อสร้างสนามกีฬาคาซารานี แต่ก็ล่าช้าเกินไปที่จะจัดการแข่งขันตามกำหนดเวลา ครั้งหนึ่งเคยเสนอว่า ให้เมืองตูนิส ประเทศตูนิเซีย จัดการแข่งขันครั้งที่สี่ในปี ค.ศ. 1982 และไนโรบีเปลี่ยนไปจัดการแข่งขันในครั้งที่ห้าในปี ค.ศ. 1986 แต่ข้อเสนอนี้ถูกโหวตไม่เห็นด้วย ถึงแม้ว่าการแข่งขันที่ไนโรบีเป็นเจ้าภาพจะถูกเลื่อนถูกเลื่อนกลับไปเป็นปี ค.ศ. 1986 แต่ก็ยังไม่ใช่เวลาที่เพียงพอสำหรับเคนยาในการเตรียมตัวให้พร้อม และในที่สุดการแข่งขันก็จัดแข่งขันในเดือนสิงหาคม ค.ศ. 1987 การแข่งขันดังกล่าวยังคงดำเนินตามกำหนดการสี่ปีนับตั้งแต่การแข่งขันครั้งนี้
มีการส่งต่อคบเพลิงจากไนโรบีไปยังชายฝั่งเคนยา ที่ราบสูงเคนยา และกลับไปยังไนโรบี ซึ่งแชมป์โลก จอห์น งูกิ ได้นำคบเพลิงเข้าสู่สนามต่อหน้าฝูงชนจำนวน 80,000 คน
ออลแอฟริกาเกมส์ 1978

ออลแอฟริกาเกมส์ 1978  เป็นการแข่งขันกีฬาออลแอฟริกาเกมส์ ครั้งที่ 3 จัดแข่งขันตั้งแต่วันที่ 13-28 กรกฎาคม ค.ศ. 1978 ที่กรุงแอลเจียร์ ประเทศแอลจีเรีย มี 45 ประเทศจาก 49 ประเทศในแอฟริกาที่เป็นรัฐอิสระเข้าร่วมเข้าร่วมใน 12 ชนิดกีฬา
ในพิธีปิด คบเพลิงถูกส่งต่อไปยังไนโรบี ประเทศเคนยา เพื่อเริ่มการเตรียมการสำหรับการแข่งขันออลแอฟริกาเกมส์ ครั้งที่ 4 ในปี ค.ศ. 1987 หลังการแข่งขัน ประเทศโมร็อกโกคว่ำบาตรการแข่งขันหลังจากมีการรับรองสาธารณรัฐประชาธิปไตยอาหรับซาห์ราวี โดยสหภาพแอฟริกาจนถึงปี ค.ศ. 2019
โรแบร์โต เด แซร์บี

โรแบร์โต เด แซร์บี (เกิด 6 มิถุนายน ค.ศ. 1979) เป็นอดีตนักฟุตบอลชาวอิตาลี เคยเป็นหัวหน้าผู้ฝึกสอนของไบรตันแอนด์โฮฟอัลเบียนในพรีเมียร์ลีก ปัจจุบันเป็นผู้จัดการทีมของมาร์แซย์ ก่อนหน้านี้ เขาเคยคุมทีมเบเนเวนโตและซัสซูโอโลในอิตาลี และชัคตาร์ดอแนตสก์ในยูเครน
อาชีพผู้เล่น.
เด แซร์บีเริ่มเล่นฟุตบอลอาชีพกับมิลาน แต่มักถูกปล่อยยืมตัวให้แก่สโมสรในลีกล่าง (ระดับเซเรียบีถึงเซเรียซีทู) ในช่วงตลอดสี่ฤดูกาล ต่อมาเขาได้ลงเล่นในเซเรียซีวันฤดูกาล 1999–2000 กับสโมสรโคโม ร่วมกับผู้เล่นอย่าง Alberto Comazzi และ Luca Saudati ต่อมาในฤดูกาล 2000–01 และ 2001–02 เขาถูกขายและลงเล่นให้แก่ Salernitana ต่อมาในเดือนมิถุนายน ค.ศ. 2002 เขาหมดสัญญายืมตัวและย้ายกลับสู่มิลาน ก่อนที่จะถูกปล่อยยืมตัวให้แก่ U.S. Foggia
เด แซร์บีเซ็นสัญญากับนาโปลีในเซเรียอาด้วยค่าตัว 2.5 ล้านยูโรใน ค.ศ. 2006 
วันที่ 8 กุมภาพันธ์ ค.ศ. 2010 เขาถูกปล่อยยืมตัวให้แก่สโมสร Cluj ในลีกาอึนตึยของโรมาเนีย ก่อนที่จะย้ายไปถาวรเมื่อวันที่ 31 สิงหาคม ค.ศ. 2010 ด้วยสัญญาสามปี
เกียรติประวัติ.
ผู้เล่น.
CFR Cluj
ผู้จัดการทีม.
Foggia
ชัคตาร์ดอแนตสก์
โรงผลิตบทความวิจัย

โรงผลิตบทความวิจัย  เป็น "องค์กรที่มุ่งแสวงหากำไร ไม่เป็นทางการ และอาจผิดกฎหมาย ซึ่งขายการระบุชื่อเป็นผู้ประพันธ์ในต้นฉบับงานวิจัย ในบางกรณี ธุรกิจนี้เป็นการดำเนินงานที่ซับซ้อนซึ่งขายตำแหน่งผู้ประพันธ์ในรายงานวิจัยฉบับที่ถูกต้องตามหลักเกณฑ์ แต่ในหลายกรณี เอกสารประกอบด้วยข้อมูลที่ฉ้อฉลและมีการลอกเลียนวรรณกรรมอย่างมากหรือไม่เป็นมืออาชีพ จากรายงานของ "เนเจอร์" มีรายงานในวารสารวิชาการหลายพันฉบับถูกสืบพบว่ามาจากธุรกิจขายตำแหน่งผู้ประพันธ์จากจีน อิหร่าน และรัสเซีย ทำให้วารสารบางฉบับมีการปรับปรุงกระบวนการตรวจสอบใหม่"
ธุรกิจนี้เป็นปัญหาด้านจริยธรรมงานวิจัยที่ส่งผลต่อการเผยแพร่ผลงานวิชาการ เป็นตัวอย่างของความไม่ซื่อสัตย์ทางวิชาการในเรื่องเกี่ยวกับสัญญาเพื่อการโกงและการเป็นผู้ประพันธ์ โดยเฉพาะอย่างยิ่งการรับจ้างเขียนงานวิชาการ อาจรวมถึงการบิดเบือนข้อมูลซึ่งนำไปสู่รายงานที่ไร้ประโยชน์ และบางครั้งอาจนำไปสู่การเพิกถอนวรรณกรรม
ตัวอย่าง.
ในเดือนเมษายน พ.ศ. 2565 ส่วนข่าวของวารสารวิชาการ "ไซเอินซ์" ได้รายงานการพบเอกสารฉบับร่างที่มาจากบริษัท "International Publisher Ltd." ซึ่งเป็นธุรกิจขายตำแหน่งผู้ประพันธ์ในงานวิจัยจากรัสเซีย เอกสารดังกล่าวระบุว่ามีรายงานทางวิชาการที่ได้รับการตีพิมพ์หลายร้อยฉบับสำหรับขายตำแหน่งผู้ประพันธ์ผ่านเว็บไซต์ของรัสเซียเพื่อให้นักวิจัยสามารถจ่ายเงินเพื่อซื้อเครดิตทางวิชาการโดยไม่ต้องมีการร่วมดำเนินการวิจัยอย่างถูกต้อง หลังจากตรวจสอบข้อมูลในช่วงระยะเวลาสามปี พบว่ามีบทความ 419 บทความที่ตรงกับต้นฉบับที่ได้รับการตีพิมพ์ในวารสารวิชาการต่าง ๆ แล้ว ซึ่งมีความโน้มเอียงอย่างมากที่ได้รับการตีพิมพ์จากสำนักพิมพ์แบบเปิดที่ล่าเหยื่อ ขณะที่ธุรกิจขายตำแหน่งผู้ประพันธ์ในงานวิจัยมีเป้าหมายไปที่วารสารทางวิชาการหลายฉบับ แต่รายงานเกือบ 100 ฉบับได้รับการตีพิมพ์ในวารสาร "International Journal of Emerging Technologies in Learning" ของสำนักพิมพ์ Kassel University Press เพียงแห่งเดียว ซึ่งปรากฏมีการประสานกันผ่านการมีส่วนร่วมของบรรณาธิการวารสารที่เป็นผู้ดูแลส่วนของบทความพิเศษ โดยมีที่ว่างสำหรับรายชื่อผู้เขียนร่วมที่ผู้ที่ต้องการมีชื่อในรายงานสามารถประมูลจากที่ไหนก็ได้ในราคาตั้งแต่ 180–5,000 เหรียญสหรัฐ อีกกรณีหนึ่งในข่ายการประสานงานที่แยกจากกัน บรรณาธิการรับเชิญและบรรณาธิการวิชาการที่ได้รับเงินเดือนจากสำนักพิมพ์ MDPI ถูกพบว่าประสานงานในการขายตำแหน่งผู้ประพันธ์ในงานวิจัยในวารสารของ MDPI ที่แตกต่างกัน 4 ฉบับ รวมเป็นรายงานมากกว่า 20 ฉบับ นอกเหนือจากกรณีของการสมรู้ร่วมคิดระหว่างบรรณาธิการและบริษัท International Publisher Ltd. แล้ว ผู้จัดทำรายงานการวิจัยที่ถูกต้องตามหลักเกณฑ์จำนวนมากยังทำการขายตำแหน่งชื่อผู้ประพันธ์ว่างแก่บรรณาธิการวารสาร และท้ายที่สุดก็ได้รับการยอมรับให้ตีพิมพ์ในวารสารของสำนักพิมพ์ที่มีชื่อเช่น Elsevier, Oxford University Press, Springer Nature, Taylor & Francis, Wolters Kluwer และ Wiley-Blackwell เมื่อวันที่ 6 เมษายน พ.ศ. 2565 สำนักพิมพ์เหล่านี้หลายแห่งได้ดำเนินการสอบสวนในเรื่องนี้แล้ว
ในปี 2566 เกิดกระแสข่าวในประเทศไทยว่าอาจารย์หลายมหาวิทยาลัยมีพฤติกรรมซื้อตำแหน่งผู้ประพันธ์ในงานวิจัย ซึ่งมีคำเรียกว่า "ซื้องานวิจัย" หรือ "ชอปงานวิจัย"
คาซูฮะ นากามูระ

คาซูฮะ นากามูระ (#เปลี่ยนทาง เกิดวันที่ 9 สิงหาคม ค.ศ. 2003) รู้จักกันดีในชื่อคาซูฮะ เป็นนักร้องชาวญี่ปุ่นและอาศัยอยู่ในเกาหลีใต้ เธอเป็นสมาชิกของเกิร์ลกรุปเกาหลีใต้เลเซราฟิม
คาซูฮะเกิดที่เมืองโคจิ ประเทศญี่ปุ่น และมีพื้นฐานด้านบัลเลต์ เธอศึกษาที่ Dutch National Ballet Academy ในเนเธอร์แลนด์ Bolshoi Academy ในมอสโกและรัสเซีย และ Royal Ballet School ในสหราชอาณาจักร เธอได้รับการประกาศให้เป็นสมาชิกคนที่ห้าของเลเซราฟิม เมื่อวันที่ 8 เมษายน ค.ศ. 2022 คาซูฮะอ้างถึงวงเกิร์ลกรุปเกาหลีใต้แบล็กพิงก์ ว่าเป็นแรงบันดาลใจของเธอในการเปลี่ยนจากบัลเล่ต์มาเป็นเคป็อป
นอกจากงานของเธอกับเลเซราฟิมแล้ว คาซูฮะยังได้เป็นนางแบบให้กับ Etude House และ Calvin Klein และเธอยังเป็นที่รู้จักจากวิดีโอออกกำลังกายของเธอ
ผลงานเพลง.
เครดิตการแต่งเพลง.
เครดิตเพลงทั้งหมดดัดแปลงมาจากฐานข้อมูลของ Korea Music Copyright Association เว้นแต่จะระบุไว้เป็นอย่างอื่น
วัดไผ่ขวาง (จังหวัดฉะเชิงเทรา)

วัดไผ่ขวาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองท่าลาด ในตำบลเมืองใหม่ อำเภอราชสาส์น จังหวัดฉะเชิงเทรา เจ้าอาวาสรูปปัจจุบันคือ พระครูปลัดเผ่าพงษ์ ปิยธํมโม
ประวัติวัดไผ่ขวาง
วัดไผ่ขวาง(อุ่มพุทธาราม) สร้างขึ้นเมื่อประมาณ พ.ศ. 2426 เริ่มแรกด้วย คุณย่าเอม มีความห่วงใย คุณปู่พระกำพุชภักดี(อุ่ม) ผู้เป็นสามี ตำแหน่งปลัดเมืองฉะเชิงเทรา ซึ่งได้รับท้องตราให้นำไพร่ผลไปขัดตาทัพทางด้านเมืองเขมร เรื่อยไปจนถึงเมืองนครจำปาศักดิ์เขตประเทศลาว เนื่องจากไม่ได้รับข่าวคราวว่าเป็นตายร้ายดีประการใดมาเป็นเวลานานประมาณ 7 ปี คุณย่าเอมมีความห่วงใยจึงรวบรวมกำลังทรัพย์ทำการก่อสร้างวัด เพื่อหวังกุศลผลบุญคุ้มครองให้คุณปู่พระกำพุชภักดีและไพร่พลทั้งหลายมีความปลอดภัย ได้ดำเนินการก่อสร้างกุฏิ หอสวดมนต์ และศาลา แล้วเสร็จ ส่วนพระอุโบสถยังค้างอยู่ ก็พอดีเหตุการณ์ชายแดนคืนสู่สภาพปกติ คุณปู่จึง ได้รับคำสั่งให้นำกองทัพเดินทางกลับ แล้วได้มาร่วมช่วยก่อสร้างพระอุโบสถจนแล้วเสร็จ  
จำเนียรกาลแต่นั้นมา สภาพของวัดก็ชำรุดทรุดโทรม ไปตามอายุขัย จนลุปี พ.ศ. 2511 พลตำรวจโท ชนะ วงศ์ชะอุ่ม ซึ่งมีศักดิ์เป็นหลานปู่หลานย่า และ คุณสายสุวรรณ ภริยา ซึ่งมีศักดิ์เป็นหลานทวด ได้ชักชวนบรรดาญาติมิตรร่วมกันทอดกฐิน ได้เงิน 2 แสน 4 หมื่น 3 พันเศษ จึงลงมือก่อสร้างพระอุโบสถ วางศิลาฤกษ์เมื่อวันที่ 28 เมษายน พ.ศ. 2512 และได้ทำการทอดกฐินในปี พ.ศ 2512 พ.ศ. 2513 ได้เงิน 3 แสน 3 หมื่น 4 พันเศษ และ 1 แสน 7 หมื่น 9 พันเศษ กับได้ดำเนินการสร้างเหรียญ พระนาคปรก ขออาราธนาพระคุณเจ้าท่านธมฺมวิตโก (พระยานรรัตนราชมานิต) วัดเทพศิรินทราวาสปลุกเสก นำเหรียญไปจำหน่ายได้เงินมาทอดผ้าป่าในปี พ.ศ. 2514 จำนวน 7 แสน 5 หมื่น 8 พันเศษ และได้ทำการก่อสร้างแล้วเสร็จ คือ 
พระอุโบสถและกำแพงแก้ว สร้างเสร็จ พ.ศ 2514 สิ้นเงิน 805,089.00 บาท 
ศาลาหลังใหญ่ สร้างเสร็จ พ.ศ. 2514 สิ้นเงิน 277,626.00 บาท 
ศาลาสามมุขท่าน้ำ สร้างเสร็จ พ.ศ. 2515 สิ้นเงิน 57,780.00 บาท 
กุฏิและหอฉัน สร้างเสร็จ พ.ศ. 2516 สิ้นเงิน 279,131.00 บาท 
ถังน้ำฝน สร้างเสร็จ พ.ศ. 2516 สิ้นเงิน 10,001.00 บาท 
เมรุเผาศพ สร้างเสร็จ พ.ศ. 2516 สิ้นเงิน 117,134.00 บาท 
ที่เก็บศพ สร้างเสร็จ พ.ศ. 2517 สิ้นเงิน 10,695.00 บาท 
ถนนคอนกรีตภายในบริเวณวัด สร้างเสร็จ พ.ศ. 2517 สิ้นเงิน 25,070.00 บาท 
กุฏิ 4 ห้อง น.ส. เจิม และ น.ส. เจียน วงศ์มณี สร้างถวายสิ้นเงิน 42,282.00 บาท 
ศาลาท่าน้ำ นางลำเจียก ตันยะบุตร สร้างถวายสิ้นเงิน 30,500.00 บาท 
โรงครัวร่วมกับเงินผ้าป่านักศึกษามหาวิทยาลัยธรรมศาสตร์ สร้างสิ้นเงิน 15,462.00 บาท 
แผ่นศิลาจารึกประวัติวัด ราคา 3,000.00 บาท 
ขอกุศลผลบุญ จงดลบรรดาลให้ท่านผู้มีจิตศรัทธาทั้งหลาย ที่ร่วมสมทบ ทุนก่อสร้าง ตลอดครอบครัวจงแคล้วคลาดภัยพิบัติ ประสบแต่ความสุขสวัสดิ์พิพัฒนมงคล สมบูรณ์พูลผลด้วยโชคลาภ และขอให้เจริญด้วย อายุ วรรณะ พละ ยิ่งยืนนาน ส่วนสรรพสิ่งถาวรวัตถุอันเป็นศาสนะสมบัติ สมบัติของวัด ก็ขอให้ลูกหลานและท่าน พุทธศาสนิกชนทั้งหลาย ได้โปรดช่วยกันพิทักษ์รักษา และทำนุบำรุงวัดนี้ให้มีความ เจริญวัฒนาถาวร เพื่อสืบทอดพระศาสนาให้ยืนยงอยู่คู่ฟ้าดินจนชั่วนิรันดรเทอญ 
เหตุที่ชื่อวัดไผ่ขวางเพราะตั้งอยู่บ้านไผ่ขวาง อุโบสถได้ผูกพัทธสีมาเมื่อ พ.ศ. 2434 ต่อมาเมื่อ พ.ศ. 2511 ได้ก่อสร้างอุโบสถหลังใหม่แทนหลังเก่าที่ชำรุดทรุดโทรม ต่อมา เมื่อ พ.ศ. 2562 ศาลาการเปรียญซึ่งเมื่อปี พ.ศ. 2515 เกิดเหตุเพลิงไหม้
พลิกตำนานวีรชน

พลิกตำนานวีรชน (; โรมาจิ: "Tsuyokute Nyū Sāga") เป็นซีรีส์ไลต์โนเวลญี่ปุ่น เขียนโดยมาซายูกิ อาเบะ และวาดภาพประกอบโดยรีวตะ ฟูเซะ เดิมเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนพฤษภาคม พ.ศ. 2555 ถึงปี พ.ศ. 2556 ภายหลังสำนักพิมพ์อัลฟ่าโพลิสได้ลิขสิทธิ์ตีพิมพ์เป็นหนังสือไลต์โนเวลทั้งหมด 10 เล่ม ตั้งแต่เดือนเมษายน พ.ศ. 2556 ถึงกรกฎาคม พ.ศ. 2561 ไลต์โนเวลมีลิขสิทธิ์ในประเทศไทยโดยสำนักพิมพ์กิฟท์บุ๊ค
มังงะดัดแปลงวาดภาพโดยจุง มิอูระ เผยแพร่ออนไลต์ทางเว็บไซต์มังงะของสำนักพิมพ์อัลฟ่าโพลิสตั้งแต่เดือนกุมภาพันธ์ พ.ศ. 2557 และรวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 10 มังงะมีลิขสิทธิ์ในประเทศไทยโดยสำนักพิมพ์เดกซ์เพรสในชื่อภาษาไทยว่า นิวซาก้า พลิกตำนานวีรชน ซีรีส์อนิเมะดัดแปลงผลิตโดยสตูดิโอซตสึ, มาคาเรีย และโยโกฮามะแอนิเมชันแลบอราตอรี เริ่มออกอากาศตั้งแต่เดือนกรกฎาคม พ.ศ. 2568
ให้เสียงโดย: ยูมะ อูจิดะ
ให้เสียงโดย: ฮิโระ ชิโมโนะ
ให้เสียงโดย: ฟัยรูซ ไอ
ให้เสียงโดย: อาซามิ เซโตะ
ให้เสียงโดย: มินามิ ทากาฮาชิ
สื่อ.
อนิเมะ.
ซีรีส์อนิเมะโทรทัศน์ดัดแปลงมีการประกาศสร้างในวันที่ 19 ตุลาคม พ.ศ. 2565 ซีรีส์อนิเมะผลิตโดยสตูดิโอซตสึ, มาคาเรีย และโยโกฮามะแอนิเมชันแลบอราตอรี กำกับโดยโนริกาซุ อิชิโงโอกะ เขียนบทโดยเค็นตะ อิฮาระ ร่างแบบตัวละครแอนิเมชันต้นฉบับโดยนิริตสึ ออกแบบตัวละครโดยอัตสึชิ อาซาฮิ และแต่งดนตรีปรีะกอบโดยชาโจแห่ง Soil & "Pimp" Sessions และฮิโรโนริ อานาซาวะ มีกำหนดออกอากาศในเดือนกรกฎาคม พ.ศ. 2566
วัดแค (ตำบลหัวรอ)

วัดแค เป็นวัดราษฎร์ในสังกัดคณะสงฆ์มหานิกาย เป็นวัดมอญตั้งอยู่บริเวณทิศเหนือของเกาะลอยติดกับแม่น้ำป่าสักใกล้กับเกาะช่องลม ในตำบลหัวรอ อำเภอพระนครศรีอยุธยา จังหวัดพระนครศรีอยุธยา ปัจจุบันมีพระอธิกาล ชัชวาล กัลยาโณ เป็นเจ้าอาวาส
วัดแค หรือตามป้ายหน้าวัดเขียนว่า วัดแค (ราชานุวาส) เป็นวัดในสมัยอยุธยาตอนกลาง ตั้งวัดเมื่อ พ.ศ. 2130 ได้รับพระราชทานวิสุงคามสีมาเมื่อวันที่ 14 ธันวาคม พ.ศ. 2538 เป็นวัดเก่าแก่สมัยอยุธยาที่มีชื่อเสียงจากประวัติของพระเกจิชื่อดัง หลวงปู่ทวด ที่เคยมาจำวัดอยู่ที่วัดแคเป็นวัดแรกในสมัยของสมเด็จพระเอกาทศรถ (ท่านเป็นคนอำเภอสทิงพระ จังหวัดสงขลา เกิดเมื่อวันศุกร์ เดือนสี่ ปีมะโรง พ.ศ. 2125) เคยมาจำพรรษาอยู่ที่วัดนี้ (ราว 9 ปี ระหว่างปี พ.ศ. 2148–2157) ขณะนั้นหลวงปู่ทวดมีอายุราว 32 ปี
ทางวัดได้สร้างหุ่นหลวงปู่ทวดขนาดใหญ่ตั้งอยู่บริเวณริมน้ำหน้าวัด เป็นปางธุดงค์ วิหารหลวงปู่ทวด ซึ่งเป็นสถานที่ตั้งกุฏิเดิมของหลวงปู่ทวด มีโบราณสถานร่วมสมัยหลงเหลือน้อยมาก
พระกรุวัดแคเป็นพระเนื้อดินเผา พระเนื้อชินก็มี แต่พบเห็นเป็นส่วนน้อย เป็นพระที่อยู่ในความนิยมมาโดยตลอด
ซูเปร์โกปาเดเอสปัญญา ฤดูกาล 2023

ซูเปร์โกปาเดเอสปัญญา ฤดูกาล 2023 เป็นครั้งที่ 39 ของซูเปร์โกปาเดเอสปัญญา ซึ่งเป็นการแข่งขันฟุตบอลประจำปีระหว่างสโมสรในระบบลีกฟุตบอลสเปนที่ประสบความสำเร็จในรายการใหญ่ในฤดูกาลก่อนหน้านี้ จัดการแข่งขันที่ประเทศซาอุดิอาระเบีย เนื่องด้วยข้อตกลงทางผู้สนับสนุนกับราชสหพันธ์ฟุตบอลสเปน
การแข่งขันในปีนี้ประกอบด้วยทีมชนะเลิศ และรองชนะเลิศลาลิกา ฤดูกาล 2021–22 เรอัลมาดริด และบาร์เซโลนา ตามลำดับ และทีมชนะเลิศ และรองชนะเลิศโกปาเดลเรย์ ฤดูกาล 2021–22 เรอัลเบติส และบาเลนเซีย ตามลำดับ
การคัดเลือก.
ทีมที่ผ่านเข้ามาลงเล่นในการแข่งขันนี้ต้องมีคุณสมบัติในการชนะเลิศ และรองชนะเลิศลาลิกา ฤดูกาล 2021–22 และโกปาเดลเรย์ ฤดูกาล 2021–22
ทีมที่ผ่านเข้ามาลงเล่น.
สี่ทีมต่อไปนี้ผ่านเข้าสู่การแข่งขันรายการนี้
นัด.
สายการแข่งขัน.
<onlyinclude></onlyinclude>
ธีเบอิด

ธีเบอิด  เป็นมหากาพย์ภาษาละตินที่แต่งโดยสเตชิอัส กวีชาวโรมันในปี ค.ศ. 90 เป็นเรื่องราวของคำสาปที่นำไปสู่การวิวาทระหว่างสองพี่น้อง อีทีออคลีสกับพอลีไนซีสเหนือบัลลังก์เมืองธีบส์ หลังพอลีไนซีสถูกเนรเทศ เขาร่วมมือกับเจ้าชายกรีกเจ็ดองค์เพื่อชิงบัลลังก์คืนจากน้องชายของตน ก่อนจะจบลงด้วยความตายของอีทีออคลีส พอลีไนซีสและเจ้าชายทั้งเจ็ด
"ธีเบอิด" แบ่งออกเป็น 12 บท แต่ละบทมีความยาว 720–946 บาท ฉันทลักษณ์แบบมาตราหกคณะแด็กทิล (dactylic hexameter) สเตชิอัสหยิบยืมต้นเรื่องมาจากวรรณกรรมกรีกโบราณเรื่องตำนานอีดิปัส และมีวรรณกรรมละตินอย่าง "อีนีอิด" ของเวอร์จิล "เมทามอร์โฟซีส" ของออวิดและโศกนาฏกรรมของแซแนกาผู้ลูกเป็นต้นแบบ แก่นเรื่องประกอบด้วยความสัมพันธ์ระหว่างการเมืองกับครอบครัว สงครามกลางเมือง และการกระทำอันไร้ศีลธรรม
มีผู้สนใจอ่าน "ธีเบอิด" ไม่มากนักในสมัยโบราณ แต่บทกวีนี้ได้รับการยกย่องอย่างสูงในสมัยกลางเมื่อมีการประยุกต์และแปลเป็นภาษาท้องถิ่นต่าง ๆ "ธีเบอิด" ได้รับการอนุรักษ์ในสมัยฟื้นฟูศิลปวิทยาในจักรวรรดิการอแล็งเฌียง แต่กลับไม่ได้รับการชมเชยเท่าที่ควรเมื่อเข้าสู่สมัยใหม่ นักวิชาการคลาสสิกสมัยคริสต์ศตวรรษที่ 19 วิจารณ์ "ธีเบอิด" ว่าขาดความคิดริเริ่ม ขณะที่กลุ่มสำนักคิดลัทธิแก้ปลายคริสต์ศตวรรษที่ 20 ตีความบทกวีนี้ว่าเป็นการวิพากษ์ระบอบอัตตาธิปไตย
รายชื่อภาพยนตร์ไทย พ.ศ. 2566

นี่คือรายชื่อภาพยนตร์ไทยที่เผยแพร่ในปี พ.ศ. 2566
บ็อกซ์ออฟฟิส.
ภาพยนตร์ไทย พ.ศ. 2566 ที่ทำเงินสูงสุด โดยคำนวณรายได้เฉพาะโรงภาพยนตร์ในเขตกรุงเทพมหานคร ปริมณฑล และจังหวัดเชียงใหม่เท่านั้น
รางวัล.
ผลรางวัลภาพยนตร์ไทยที่มอบให้สำหรับบุคลากรในวงการภาพยนตร์ไทย พ.ศ. 2566
หมายเหตุ.
<templatestyles src="Reflist/styles.css" />
กีฬารักบี้ 7 คนในโอลิมปิกฤดูร้อน 2024

กีฬารักบี้ 7 คนในโอลิมปิกฤดูร้อน 2024 จัดการแข่งขันที่ปารีส ประเทศฝรั่งเศส ตั้งแต่วันที่ 24 กรกฎาคมถึง 30 กรกฎาคม ค.ศ. 2024 ที่สตาดเดอฟร็องส์ มี 24 ทีม (ชายและหญิงประเภทละ 12 ทีม) แข่งขันในการแข่งขันครั้งนี้
การแข่งขัน.
การแข่งขันกีฬารักบี้ 7 คน ทีมชายและหญิงจะจัดขึ้นที่สตาดเดอฟร็องส์ ซึ่งเป็นสถานที่จัดการแข่งขัน รักบี้ชิงแชมป์โลก 2023 การแข่งขันของทีมชายมีขึ้นในวันที่ 24–27 กรกฎาคม ส่วนของทีมหญิงมีขึ้นในวันที่ 28–30 กรกฎาคม ค.ศ. 2024
กำหนดการแข่งขัน.
<templatestyles src="Olympic schedule legend/styles.css"/>
สรุปเหรียญรางวัล.
เหรียญรางวัลทั้งหมด 6 เหรียญ ได้รับโดย 6 NOC
ซ่อนรักซ่อนเร้น

ซ่อนรักซ่อนเร้น  หรือ ซ่อนรักซ่อนแค้น เป็นซีรีส์ทางโทรทัศน์ของเกาหลีใต้ปี ค.ศ. 2013 นำแสดงโดยฮวัง ช็อง-อึม, จี ซ็อง, แพ ซู-บิน และอี ดา-ฮี ออกอากาศทางช่องเคบีเอส2 ตั้งแต่วันที่ 25 กันยายน ถึง 14 พฤศจิกายน ค.ศ. 2013 ในวันพุธและพฤหัสบดี เวลา 21:55 น. (ตามเวลามาตรฐานเกาหลี) จำนวน 16 ตอน
เนื้อเรื่อง.
เศรษฐี "แบดบอย" ตกหลุมรักผู้หญิงคนหนึ่งที่ต้องเข้าคุกเพราะแฟนหนุ่มของเธอซึ่งเป็นอัยการในคดี 'ชนแล้วหนี' ที่ทำให้แฟนสาวของเขาเสียชีวิตพร้อมกับลูกในท้องของเธอ
เธอสละอนาคตของเธอด้วยการเข้าคุกแทน อัน โด-ฮุน แฟนหนุ่มของเธอในตอนนั้น หลังจากที่เขาฆ่าผู้หญิงคนหนึ่งในอุบัติเหตุชนแล้วหนี เธอปฏิเสธที่จะยอมแพ้ต่อความสิ้นหวัง เธอถูกปล่อยตัวออกจากคุกกลายเป็นผู้หญิงที่แข็งแกร่งขึ้น มุ่งมั่นที่จะเริ่มต้นใหม่และใช้ชีวิตที่แตกต่างออกไป
มหาเศรษฐีรุ่นที่สองที่มีทุกอย่างยกเว้นอุปนิสัยไม่ดี เขาเริ่มแก้แค้นหลังจากการตายของแฟนสาวของเขาซึ่งเสียชีวิตจากอุบัติเหตุชนแล้วหนี หลังจากนั้นเขาก็ตระหนักว่ามีเรื่องราวที่แตกต่างไปจากเดิมอย่างสิ้นเชิง และตกหลุมรักแพะในคดีนี้อย่าง ยู-ช็อง เมื่อเขาตระหนักถึงความดีของเธอ
ครั้งหนึ่งเคยเป็นอัยการที่เก่งกาจ หลังจากที่แฟนสาวของเขาอย่างยู-ช็อง ต้องเข้าคุกแทนเขา เขาก็กลายเป็นคนทะเยอทะยาน กระหายอำนาจ
เธอหมั้นหมายกับมิน-ฮย็อก แต่เธอไม่มั่นใจในตัวมิน-ฮย็อกเพราะความรักของมิน-ฮย็อกที่มีต่อจีฮี (แฟนสาวของเขาที่เสียชีวิตไป) และต่อด้วยยู-ช็อง
วัดทุ่งเซียด

วัดทุ่งเซียด หรือ วัดทุ่งเชียด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าโรงช้าง อำเภอพุนพิน จังหวัดสุราษฎร์ธานี ที่ดินตั้งวัดมีเนื้อที่ 30 ไร่ วัดยังเป็นสำนักปฏิบัติธรรมแห่งที่ 6 จาก 11 แห่ง ของจังหวัดสุราษฎร์ธานี
วัดทุ่งเซียดตั้งวัดเมื่อ พ.ศ. 2410 แต่เดิมมีความเจริญรุ่งเรืองแต่เมื่อพม่าตีกรุงศรีอยุธยาแตกแล้วก็เก็บเอาของมีค่าไปพร้อมทั้งเผาวัดทำให้ไม่มีหลักฐานอะไรหลงเหลืออยู่ คงเหลือแต่ซากอิฐปรักหักพัง ได้รับพระราชทานวิสุงคามสีมาเมื่อวันที่ 24 มีนาคม พ.ศ. 2512 เขตวิสุงคามสีมา กว้าง 29 เมตร ยาว 39 เมตร การศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2532 โรงเรียนผู้ใหญ่วัด เปิดสอนเมื่อ พ.ศ. 2540
วัดทุ่งเซียดมีอุโบสถกลางน้ำ เดิมเป็นอุโบสถไม้กลางน้ำที่ผุพังตามกาลเวลา แต่ก็ยังมีหลักฐานหลงเหลืออยู่เพียงแค่เสาไม้ของอุโบสถโบราณที่โผล่ขึ้นมาเหนือน้ำเพียงต้นเดียว จึงได้นำขึ้นมาไว้บนบก และสร้างอุโบสถกลางน้ำทดแทนโบสถ์เดิม เป็นอุโบสถสีขาวสร้างไว้บนฐานรูปเรือสีขาว บรรจุพระบรมธาตุจำลองไว้ ทางเข้าอุโบสถมีรูปปั้นพญาช้างดำ ภายในวัดยังมีต้นศรีมหาโพธิ์ รูปเหมือนองค์อดีตเจ้าอาวาสวัดทุ่งเซียด หรือในนามของพ่อท่านเซียด เจดีย์มหาสมบัติโบราณ มณฑปพระพุทธรัตนปกป้องไทย ลานหินโค้งใช้ในการประกอบพิธีสำคัญ ๆ ศาลาหอฉัน รูปจำลองพญางูเห่าดง ก้อนอิฐโบราณ 
ปูชนียวัตถุ มีพระประธานประจำอุโบสถ ปางสมาธิ ขนาดหน้าตักกว้าง 85 นิ้ว สูง 109 นิ้ว พระประธานประจำศาลาการเปรียญ ปางมารวิชัย ขนาดหน้าตักกว้าง 51 นิ้ว สูง 81 นิ้ว สร้างเมื่อ พ.ศ. 2543
วัดตาพระยา

วัดตาพระยา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตาพระยา อำเภอตาพระยา จังหวัดสระแก้ว มีพระครูปัจจันตเขตคณาภิรักษ์ เป็นเจ้าอาวาส
วัดตาพระยาตั้งวัดเมื่อ พ.ศ. 2390 ได้รับพระราชทานวิสุงคามสีมาเมื่อ พ.ศ. 2505 แต่เดิมวัดตาพระยาตั้งอยู่ทางฝั่งตะวันตกของตลาด ซึ่งปัจจุบันเป็นโรงเรียนอนุบาลตาพระยา จนกระทั่ง พ.ศ. 2460 มีการย้ายวัดมาอยู่ทางฝั่งทิศตะวันออกของตลาด มีเกจิอาจารย์ที่ได้รับการเคารพสักการะจากชาวบ้านเป็นอย่างมาก โดยเฉพาะหลวงตาออกและหลวงพ่อเทียบ ภายในอาคารพิพิธภัณฑ์หลวงพ่อเทียบ ยังเก็บโบราณวัตถุที่หลวงพ่อเก็บรวบรวมไว้ 
วัดมีโบราณวัตถุหลายชนิด ได้แก่พระพุทธรูปนาคปรกโบราณ พระพุทธรูปทรงเครื่องปางนาคปรก พระพุทธรูปศิลาปางมารวิชัย จารึกวัดตาพระยาเป็นจารึกอักษรขอมโบราณ ภาษาเขมร บนหินทราย อายุราว พ.ศ. 1520 และรูปพระนารายณ์ 4 กร รูปเทวสตรี ใบเสมา เศียรเทวรูป เศียรพระนารายณ์ รูปนางอัปสร เครื่องถ้วยเขมรที่ชาวบ้านขุดพบบริเวณปราสาทร้างเนินดิน
ศูนย์รักษาความปลอดภัย

ศูนย์รักษาความปลอดภัย (อักษรย่อ: ศรภ.)  เป็นหน่วยงานราชการทหาร ภายใต้สังกัดกองบัญชาการกองทัพไทย กระทรวงกลาโหม เป็นหน่วยข่าวทางทหาร มีผู้บัญชาการเป็นหัวหน้าส่วนราชการ 
ศรภ. มีภารกิจหลักด้านกิจการข่าวกรองทางทหาร และการรักษาความปลอดภัย สถาบัน และบุคคลสำคัญ การปฏิบัติการข่าวกรอง และต่อต้านการข่าวกรอง ข่าวกรองทางการสื่อสาร และการรักษาความปลอดภัย รวมทั้งประสานความร่วมมือด้านการข่าว กับหน่วยงานที่เกี่ยวข้อง และมิตรประเทศ ตลอดจนพัฒนายุทโธปกรณ์ที่สนับสนุนการปฏิบัติการข่าว และการรักษาความปลอดภัยให้มีความทันสมัย 
โรงเรียนรักษาความปลอดภัย.
โรงเรียนรักษาความปลอดภัย เป็นหน่วยงานขึ้นตรงของ ศูนย์รักษาความปลอดภัยกองบัญชาการกองทัพไทย มีภารกิจจัดการดำเนินการด้านการศึกษา อบรมเฉพาะทางเพื่อพัฒนาในด้านที่เกี่ยวข้องกับงานด้านข่าวเพื่อให้งานการข่าว มีประสิทธิภาพ และประสิทธิผล ทันต่อเหตุการณ์ที่เปลี่ยนแปลงทั้งในโลกปัจจุบันและอนาคต
โรงเรียนรักษาความปลอดภัย ศูนย์รักษาความปลอดภัยเดิมมีที่ตั้งที่ทำการอยู่ภายในศูนย์รักษาความปลอดภัย ณ 17 รามอินทรา บางเขน กทม. แต่เพื่อให้เกิดเอกภาพในการบังคับบัญชาและรวมการปฏิบัติงานข่าวภายในประเทศและต่างประเทศไว้ด้วยกัน ได้มีการเปลี่ยนแปลงโดย บก.ทหารสูงสุด มีคำสั่ง บก.ทหารสูงสุด (ณ 242 ถนนพระราม 5 ดุสิต กทม.)ไปขึ้นอยู่กับ ศรภ.สน.ผบ.ทหารสูงสุด ผู้บังคับบัญชาศูนย์รักษาความปลอดภัยในขณะนั้น จึงได้พิจารณาให้ย้ายสถานที่ตั้งทำการของโรงเรียนรักษาความปลอดภัย มาอยู่แทน ณ 242 พระราม 5 ดุสิต กทม. ตั้งแต่นั้นเป็นต้นมาจนถึงปัจจุบัน
ปัจจุบัน ผู้บัญชาการศูนย์รักษาความปลอดภัยได้แก่ พลโท ณัฐวุฒิ สบายรูป
แจ็คเกอรีน ไทยรัฐ

แจ็คเกอรีน ไทยรัฐ หรือ แจ็คเกอรีน ทีวีพูล มีชื่อเดิมว่า "จักริน อดิเรก" และ "พัฒนะชัย อดิเรก" ตามลำดับ เกิดเมื่อวันที่ 22 กรกฎาคม พ.ศ.2522
เป็นผู้ประกาศข่าวดีเจและพิธีกรชาวไทยเกิดที่จังหวัดสุรินทร์ เริ่มเข้าสู่ในวงการบันเทิงจากการสมัครเป็นผู้ประกาศข่าวในสายบันเทิงต่างประเทศ ของนิตยสารทีวีพูล ปัจจุบันเป็นโปรดิวเซอร์รายการโทรทัศน์และเป็นผู้สื่อข่าวบันเทิง พิธีกร ดีเจ วีเจ สังกัด "บริษัท โน้ต พับลิชชิง จำกัด" และ "บริษัท ไทยทีวี จำกัด ของ "พันธุ์ทิพา ศกุณต์ไชย หรือ ติ๋ม ทีวีพูล" มีชื่อเสียงจากผลงาน พิธีกรหลักประจำรายการ ทีวีพูลTonight ออกอากาศทางช่อง 5 ซึ่งเป็นข่าวบันเทิงรายการแรกสุด ของเครือนิตยสารทีวีพูลและในปัจจุบัน แจ็คเกอรีน เป็นผู้ประกาศข่าวบันเทิงและเป็นผู้สื่อข่าวในช่องไทยรัฐทีวีเป็นต้น
ประวัติ.
แจ็คเกอรีน มีชื่อเดิมว่า "จักริน อดิเรก" และ "พัฒนะชัย อดิเรก" ตามลำดับ เกิดเมื่อวันที่ 22 กรกฎาคม พ.ศ.2522 เป็นผู้ประกาศข่าว ดีเจและพิธีกรชาวไทยเกิดที่จังหวัดสุรินทร์ มีพี่น้องร่วมกัน 3 คน แจ็คเกอรีนเป็นบุตรคนเล็กซึ่งจบการศึกษาปริญญาตรีคณะปริญญานิเทศศาสตร์บัณฑิต (เกียรตินิยมอันดับหนึ่ง) จุฬาลงกรณ์มหาวิทยาลัย
ประวัติการทำงาน.
แจ็คเกอรีน เริ่มเข้าสู่ในวงการบันเทิงจากการสมัครเป็นผู้ประกาศข่าวในสายบันเทิงต่างประเทศ ของนิตยสารทีวีพูล ปัจจุบันเป็นโปรดิวเซอร์รายการโทรทัศน์และเป็นผู้สื่อข่าวบันเทิง พิธีกร ดีเจ วีเจ สังกัด "บริษัท โน้ต พับลิชชิง จำกัด" และ "บริษัท ไทยทีวี จำกัด ของ "พันธุ์ทิพา ศกุณต์ไชย" หรือ ติ๋ม ทีวีพูล" มีชื่อเสียงจากผลงาน พิธีกรหลักประจำรายการ ทีวีพูล Tonight ออกอากาศทางช่อง 5 ซึ่งเป็นข่าวบันเทิงรายการแรกสุด ของเครือนิตยสารทีวีพูลและในปัจจุบัน มีผลงานภาพยนตร์เรื่อง แฟนเก่า เมื่อในปี พ.ศ. 2552 และผลงานละคร ในฐานะนักแสดงรับเชิญ ปัจจุบันแจ็คเกอรีน เป็นผู้ประกาศข่าวบันเทิงและเป็นผู้สื่อข่าวในช่องไทยรัฐทีวีเป็นต้น
คาร์ทวลิสเดดา

คาร์ทวลิสเดดา (; "มาร์ดาแห่งจอร์เจีย" หรือ "มาร์ดาแห่งชาวจอร์เจีย") เป็นอนุสรณ์สถานในทบิลีซี ประเทศจอร์เจีย รูปปั้นตั้งอยู่บนยอดเขาซอลอลากี ตั้งขึ้นในปี 1958 เพื่อเฉลิมฉลองครบรอบ 1,500 ปีของการก่อตั้งทบิลีซี ผลงานออกแบบโดยเอลกูจา อามาชูเกลี เป็นรูปสตรีสูง 23 เมตรในเครื่องแต่งกายประจำชาติของจอร์เจีย
คาร์ทวลิสเดดาเป็นภาพแทนบุคลาธิษฐานประจำชาติของจอร์เจีย ในมือซ้ายถือถ้วยไวน์เพื่อต้อนรับผู้เข้ามาผูกมิตร และมือขวาถือดาบเพื่อรับกับผู้ที่จะเข้ามาเป็นศัตรู
รูปปั้นเดิมตั้งขึ้นในปี 1958 เป็นรูปปั้นไม้เพื่อตกแต่งทบิลีซีเป็นการชั่วคราว แต่ต่อมาได้ตัดสินใจจะตั้งเป็นรูปปั้นถาวร จึงหุ้มภายนอกด้วยอะลูมิเนียมในปี 1963 และในปี 1997 ได้มีการแทนที่รูปปั้นใหม่
อาสนวิหารตรีเอกภาพอันศักดิ์สิทธิ์ (ทบิลีซี)

อาสนวิหารตรีเอกภาพอันศักดิ์สิทธิ์แห่งทบิลีซี (:) หรือเรียกสั้น ๆ ว่า ซาเมบา  เป็นอาสนวิหารสำคัญของคริสตจักรออร์ทอดอกซ์จอร์เจีย ตั้งอยู่ในทบิลีซี เมืองหลวงของประเทศจอร์เจีย สร้างขึ้นในช่วงระหว่างปี 1995–2004 
อาสนวิหารได้รับการออกแบบตามสถาปัตยกรรมจอร์เจียแบบดั้งเดิม แต่มีการเน้นขยายส่วนแนวตั้งมากเป็นพิเศษ และถูกมองว่าเป็น "สิ่งปลูกสร้างขวางหูขวางตาสำหรับหลายคน แต่อีกหลายคนก็เคารพบูชา"
บางส่วน ของพื้นที่ที่ใช้ก่อสร้างอาสนวิหารแต่เดิมเป็นที่ดินที่เคยเป็นสุสานอาร์มีเนียชื่อฆอจาวังค์ เดิมทีสุสานมีโบสถ์อาร์มีเนียตั้งอยู่ด้วย แต่ถูกทำลายไปในสมัยโซเวียตตามคำสั่งของลัฟเรนตีย์ เบรียา ป้ายหลุมศพและอนุสรณ์ศพส่วนใหญ่ก็ถูกทำลายไปเช่นกัน และพื้นที่ถูกเปลี่ยนมาเป็นสวนสาธารณะ ถึงกระนั้นก็ยังคงมีหลุมศพอยู่จำนวนหนึ่งที่ยังคงอยู่ในช่วงเวลาที่เริ่มก่อสร้างอาสนวิหารนี้
วัดปทุมวารี

วัดปทุมวารี หรือ วัดประทุมวารี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเตราะบอน อำเภอสายบุรี จังหวัดปัตตานี
วัดปทุมวารีตั้งวัดเมื่อ พ.ศ. 2325 ได้รับพระราชทานวิสุงคามสีมาครั้งหลังเมื่อวันที่ 6 เมษายน พ.ศ. 2542 เดิมชื่อ วัดกะลาพอ ต่อมาชาวบ้านเรียก วัดเตราะบอน ตามชื่อหมู่บ้าน และเปลี่ยนเป็นวัดปทุมวารีในสมัยรัฐนิยมเมื่อ พ.ศ. 2485 กรมศิลปากรได้ประกาศขึ้นทะเบียนเป็นโบราณสถานเมื่อวันที่ 22 กันยายน พ.ศ. 2548
อาคารเสนาสนะที่สำคัญ ได้แก่ ศาลาการเปรียญเก่าแก่สร้างเมื่อ พ.ศ. 2437 เป็นศาลาทรงไทย เป็นช่างพื้นเมือง ไม่ใช้ตะปูเลยแต่จะใช้สลักแทน มีภาพวาดบนเพดานเขียนเรื่องราวเช่น ไม่ใช้ตะปูเลยแต่จะใช้สลักแทน กุฏิ 1 หลังมีจิตรกรรมฝาผนัง และศาลา 1 หลัง และเจดีย์พระธาตุจำนวน 200 องค์ เป็นลักษณะเจดีย์ทรงลังกา สูงประมาณ 7 เมตร สร้างเมื่อ พ.ศ. 2503
ปูชนียวัตถุที่สำคัญ ได้แก่ พระพุทธรูปไม้ประดู่แกะสลัก 2 องค์ เป็นพระพุทธรุป พระเพลากว้าง 32 เซนติเมตร และ 25 เซนติเมตร ไม่มีประวัติความเป็นมา พระพุทธรูปศิลา 2 องค์ เป็นพระพุทธรูปที่สร้างด้วยศิลาขาว ศิลปะพม่า พระเพลากว้าง 43 เซนติเมตร และ 55 เซนติเมตร ทั้ง 2 องค์ เจ้าอาวาสได้รับมอบถวายแต่ไม่มีประวัติความเป็นมา
เรือลาดตระเวนชั้นมัตสึชิมะ

เรือลาดตระเวนชั้นมัตสึชิมะ  เป็นเรือลาดตระเวนคุ้มกันของกองทัพเรือจักรวรรดิญี่ปุ่น (IJN) โดยมีเรือสามลำที่ตั้งชื่อตามจุดชมวิวที่มีชื่อเสียงที่สุดสามแห่งในญี่ปุ่น ซึ่งทั้งหมดได้ใช้ต่อสู้ในสงครามจีน–ญี่ปุ่นครั้งที่หนึ่งและสงครามรัสเซีย-ญี่ปุ่น
เรือลาดตระเวนชั้นมัตสึชิมะ ประกอบด้วยเรือสามลำคือ เรือลาดตระเวนมัตสึชิมะ, เรือลาดตระเวนอิตสึกูชิมะ และ เรือลาดตระเวนฮาชิดาเตะ
กีฬารักบี้ 7 คนในโอลิมปิกฤดูร้อน 2024 – รอบคัดเลือกชาย

การแข่งขัน กีฬารักบี้ 7 คนในโอลิมปิกฤดูร้อน 2024 รอบคัดเลือกทีมชาย เป็นการแข่งขันกีฬารักบี้ 7 คน ของประเภททีมชาย เพื่อคัดเลือก 12 ทีมที่จะได้ผ่านเข้าแข่งขันในกีฬารักบี้ 7 คนในโอลิมปิกฤดูร้อน 2024 ฝรั่งเศส ผ่านเข้ารอบโดยอัตโนมัติในฐานะเจ้าภาพ โดยมีทีมที่ได้รับ 4 อันดับแรกของการแข่งขันรักบี้ 7 คนเวิลด์ซีรีส์ที่จะได้รับโควต้า หลังจากนั้น การคัดเลือกจะถูกกำหนดโดยแต่ละสมาพันธ์ระดับทวีปทั้งหกแห่งเพื่อกำหนดตัวแทน และจำนวนโควต้าที่เหลือจะพิจารณาจากการแข่งขันรักบี้ 7 คนระดับนานาชาติ
การคัดเลือก.
<onlyinclude>
</onlyinclude>
ไอกัตสึ!

ไอกัตสึ! (; โรมาจิ: "Aikatsu!") หรือ ไอกัตสึ! ไอดอลกัตสึโด! (; โรมาจิ: "Aikatsu! Aidoru Katsudō!") เป็นเกมการ์ดสะสมอาร์เคดในเครื่องดาตาการ์ดเดสของบริษัทบันได ซึ่งเปิดตัวในเดือนตุลาคม พ.ศ. 2555 เป็นเกมเกี่ยวกับการใช้การ์ดสะสมที่เป็นเสื้อผ้าหลากหลายแบบมาช่วยให้ไอดอลที่ต้องการได้ผ่านการคัดตัว อนิเมะโทรทัศน์ดัดแปลงผลิตโดยสตูดิโอซันไรส์เริ่มออกอากาศทางช่องทีวีโตเกียวตั้งแต่วันที่ 8 ตุลาคม พ.ศ. 2555 (ช่องโตเกียวเอ็มเอ็กซ์ออกอากาศอนิเมะซ้ำในปี พ.ศ. 2562) ในปี พ.ศ. 2558 สตูดิโอผู้ผลิตเปลี่ยนจากซันไรส์เป็นสตูดิโอบริษัทลูก บันไดนัมโกะพิคเจอร์ส ภาพยนตร์ 2 เรื่องออกฉายในเดืิอนธันวาคม พ.ศ. 2557 และสิงหาคม พ.ศ. 2558 ตามลำดับ มังงะดัดแปลง 3 เรื่อง ตีพิมพ์โดยสำนักพิมพ์โชงากูกัง และเกมบนเครื่องเล่นนินเท็นโด 3ดีเอส ผลิตโดยบันได้นัมโกะเกมส์ ซีรีส์ต่อด้วย "ไอกัตสึ สตาร์!" ในวันที่ 7 เมษายน พ.ศ. 2559
กีฬารักบี้ 7 คนในโอลิมปิกฤดูร้อน 2024 – รอบคัดเลือกหญิง

การแข่งขัน กีฬารักบี้ 7 คนในโอลิมปิกฤดูร้อน 2024 รอบคัดเลือกหญิง เป็นการแข่งขันกีฬารักบี้ 7 คน ของประเภททีมหญิง เพื่อคัดเลือก 12 ทีมที่จะได้ผ่านเข้าแข่งขันในกีฬารักบี้ 7 คนในโอลิมปิกฤดูร้อน 2024 ฝรั่งเศสได้ผ่านเข้ารอบโดยอัตโนมัติในฐานะเจ้าภาพ โดยมีทีมที่ได้รับ 4 อันดับแรกของการแข่งขันรักบี้ 7 คนหญิงเวิลด์ซีรีส์ที่จะได้รับโควต้า หลังจากนั้น การคัดเลือกจะถูกกำหนดโดยแต่ละสมาพันธ์ระดับทวีปทั้งหกแห่งเพื่อกำหนดตัวแทน และจำนวนโควต้าที่เหลือจะพิจารณาจากการแข่งขันรักบี้ 7 คนระดับนานาชาติ
กาคคัดเลือก.
<onlyinclude>
</onlyinclude>
<templatestyles src="Reflist/styles.css" />
รงฆร

รงฆร , (อัสสัม: ৰংঘৰ, "rong ghor" แปลว่า "บ้านแห่งความบันเทิง") เป็นสิ่งปลูกสร้างสูงสองชั้นที่เคยใช้งานเป็นศาลากีฬาหลวงของกษัตริย์แห่งอาหมและขุนนางได้รับชมเกมกีฬาอย่างการสู้ควายและกีฬาอื่น ๆ โดยเฉพาะในช่วงเทศกาลบิฮูที่จัดในนครหลวงรังปุระ
รงฆรตั้งอยู่ห่างไป จากศูนย์กลางเมืองศิวสาคร ทางตะวันออกเฉียงเหนือของพระราชวังรังปุระ ซึ่งประกอบด้วยตตลาลฆร และ กาเรงฆร
ว่ากันว่ารงฆรเป็นหนึ่งในแอมฟิเธียเตอร์ที่เก่าแก่ที่สุดในเอเชีย สร้างขึ้นในสมัยของสวรรคเทว รุทร สิงห์ ด้วยไผ่และไม้ และต่อมาถูกสร้างขึ้นใหม่ด้วยอิฐในสมัยของสวรรคเทว ปรมัตต์ สิงห์ ในราวปี 1744–1751
เนื่องจากแผ่นดินไหวหลายครั้ง และการสำรวจโดยใช้คลื่นเสียงของออยล์แอนด์เนเชอรัลก๊าซคอร์เปอเรชั่น ในบริเวณใกล้เคียง ทำให้รงฆรได้รับผลกระทบ และมีการพบรอยแตกอย่างน้อย 35 รอยในอาคาร
มัสยิดสาตกัมบุจ

มัสยิดสาตกัมบุจ (Sat Gambuj Mosque) เป็นมัสยิดในย่านชานเมืองทางตะวันตกเฉียงเหนือของธากา เมืองหลวงของบังกลาเทศ จัดเป็นงานชิ้นตัวอย่างสำคัญของสถาปัตยกรรมแบบโมกุลผสานพื้นถิ่นแบบบังกลาเทศในสมัยศตวรรษที่ 17 องค์ประกอบที่สำคัญของมัสยิดคือโดมทรงบัลบัสจำนวนเจ็ดโดมของมัสยิด เข้าใจว่าตั้งขึ้นโดยผู้ว่าการไชสตา ข่าน
ส่วนภายในของมัสยิดเทียบเท่าได้กับรูปแบบที่พบได้ในครึ่งหลังของศตวรรษที่ 16 โดยมิฮ์รอบกลสงประดับด้วยงานปูนปั้นนูนต่ำ ค้ลายกับของมัสยิด Haji Khwaja Shahbaz
มัสยิดพาร์เธนอน

มัสยิดพาร์เธนอน  สื่อถึงหนึ่งในสองมัสยิดที่สร้างข้างในพาร์เธนอนในสมัยที่กรีซอยู่ภายใต้การครอบครองของออตโตมัน แรกเริ่มเป็นมัสยิดที่ดัดแปลงจากโบสถ์พระแม่มารีย์แห่งเอเธนส์ ซึ่งถูกทำลายด้วยการระดมยิงของฝ่ายเวนิสใน ค.ศ. 1687 ส่วนอาคารหลังที่สองสร้างขึ้นบนพื้นที่เปิด ตรงบริเวณที่เคยเป็นnaosของซากพาร์เธนอน ภายหลังจึงถูกรื้อทำลายใน ค.ศ. 1843
ประวัติ.
ไม่มีการบันทึกว่าในช่วงใดที่พาร์เธนอนกลายเป็นมัสยิดใหญ่ครั้งแรก อย่างไรก็ตาม เป็นที่รู้จักว่าสุลต่านเมห์เหม็ดที่ 2 เสด็จไปเอเธนส์ใน ค.ศ. 1458 หลังการยอมจำนนนของอัครปุระต่อจักรวรรดิออตโตมัน และอีกครั้งใน ค.ศ. 1460 และมีการสันนิษฐานว่าการเปลี่ยนแปลงสถานที่อาจเกิดขึ้นในช่วงเวลานั้นหรือหลังจากนั้นไม่นาน เนื่องจากโดยทั่วไปแล้วโบสถ์ที่โดดเด่นในดินแดนที่ถูกยึดครองมักถูกเปลี่ยนแปลง มีการเปลี่ยนแปลงโครงสร้างอาคารเล็กน้อย โดยที่หอแฟรงก์ทางมุมตะวันตกเฉียงใต้ของ pronaos ซึ่งอาจทำหน้าที่เป็นหอระฆัง ถูกแปลงเป็นหออะษาน มีการถอนฉากแท่นบูชา, แท่นบูชาสูง และแท่นบูชาที่มุขโค้งด้านสกัดออก โมเสกพระนางมารีย์พรหมจารีที่มุขโค้งด้านสกัดเห็นได้ชัดว่ารอดจากการแปลง ไม่มีใครทราบชะตากรรมของแท่นเทศน์ คาทีดราที่ไม่ทราบว่าถูกถอนหรือไม่ และที่ตั้งของมินบัรและเมียะห์รอบ อาคารนี้ถูกทำายจากการระดมยิงของฝ่สยเวนิสในการล้อมอัครปุระใน ค.ศ. 1687 และแทนที่ด้วยมัสยิดหลังคาโดมเดี่ยวขนาดเล็กกว่าตรงบริเวณพื้นที่ว่างของ naos น่าจะสร้างขึ้นในช่วงต้นคริสต์ศตวรรษที่ 18 ภายหลังถูกรื้อทำลายใน ค.ศ. 1843 พร้อมกับการเริ่มต้นของกิจกรรมทางโบราณคดีบนอัครปุระ
วัดแม่อายหลวง

วัดแม่อายหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่อาย อำเภอแม่อาย จังหวัดเชียงใหม่
วัดแม่อายหลวงตั้งวัดเมื่อ พ.ศ. 2469 โดยมีพ่อแก่ซอ มหาวันเป็นผู้ริเริ่มสร้างวัด โดยใช้ชื่อ "วัดแม่อายหลวง" ตามชื่อของหมู่บ้าน ภายหลังได้ไปเชิญเจ้าอธิการสิงห์แก้วมาเป็นเจ้าอาวาสและได้ร่วมกับญาติโยมช่วยกันสร้างวิหารทรงไทใหญ่ ขึ้นจนสำเร็จเป็นวิหารใหญ่โต ได้รับพระราชทานวิสุงคามสีมาเมื่อวันที่ 18 มิถุนายน พ.ศ. 2536 เป็นวัดพัฒนาตัวอย่างได้รับรางวัลในปี พ.ศ. 2536
วัดมีสิ่งศักดิ์สิทธิ์คือ พระอุปคุตองค์ใหญ่สีขาวทอง โดยจะมีงานประเพณีบูชาไหว้พระอุปคุต เริ่มวันขึ้น 14 ค่ำ เดือน 12 เหนือ วันที่สิ้นสุด วันแรม 1 ค่ำ เดือน 12 เหนือ และยังมีรูปปั้นพระแม่ธรณี
พระเจ้าอุเทน

พระเจ้าอุเทน  ตามปกรณ์ฝ่ายภาษาบาลี หรือในปกรณ์ฝ่ายภาษาสันสกฤตออกนามว่า พระเจ้าอุทยัน  หรือศาสนาพุทธในประเทศไทยออกนามว่า พระอุเทนทราธิราช เป็นพระมหากษัตริย์อินเดียโบราณในราชวงศ์วังสะ ทรงปกครองแคว้นวังสะของอาณาจักรในอินเดียโบราณ(มหาชนบท)สมัยพุทธกาล โดยมีเมืองหลวงอยู่ที่เมืองโกสัมพี หรือเกศัมพี ในภาษาสันสกฤต เมืองนี้ตั้งอยู่ริมฝั่งแม่น้ำยมุนา พระองค์ทรงมีความเกี่ยวข้องกับตำนานนกหัสดีลิงค์และทรงได้รับการนับถือเป็นสัญญาลักษณ์ของกรมสรรพากรของประเทศไทย นอกจากนี้เดิมยังได้รับการประดิษฐานเทวรูปเจว็ดในศาลหลักเมืองกรุงเทพมหานครคู่กับพระสยามเทวาธิราชในฐานะอารักษ์มเหศักดิ์หลักเมือง (ปัจจุบันไม่ปรากฏว่าอัญเชิญไปประดิษฐานที่ไหน)
วัดปางต้นเดื่อ

วัดปางต้นเดื่อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่อาย อำเภอแม่อาย จังหวัดเชียงใหม่
วัดปางต้นเดื่อ (ดอยลาง) สร้างขึ้นเมื่อ พ.ศ 2473 โดยมีนายจม นางผัด เป็นผู้นำในการสร้างวัดและเป็นผู้ใหญ่บ้านปางต้นเดื่อในขณะนั้น นำศรัทธาชาวบ้านร่วมแรงร่วมใจกันก่อตั้งวัดขึ้น และเรียกชื่อวัดว่า วัดสามัคคีธรรม ในสมัยครูบาสิทธิ อภิวัณโณ เป็นเจ้าอาวาส แต่เดิมพื้นที่ของวัดมีเพียง 5 ไร่เศษ ท่านเห็นว่าน้อยและคับแคบเกินไป ไม่พอกับการปฏิบัติศาสนกิจงานบุญในแต่ละครั้ง ด้วยวัดอยู่ติดกับแนวชายแดนไทย-พม่า (ดอยลาง) จึงนำคณะศรัทธาบริจาคเงินซื้อที่ดินขยายวัดเพิ่มอีก 30 ไร่ พร้อมกับสร้างศาลาการเปรียญ บันไดขึ้นสู่วัด หอระฆัง กุฏิสงฆ์ พระบรมธาตุเจดีย์สิริดอยเวียงลาง หล่อพระพุทธมงคลรัตน์ และพระพุทธรูปประธานอุโบสถหน้าตัก 49 นิ้ว
วัดมีเกจิอาจารย์คือ ครูบาสิทธิ อภิวัณโณ หรือพระครูมงคลรัตน์ อดีตเจ้าอาวาส โดยมีการตั้งสมญานาม "นักบุญแห่งขุนเขาดอยลาง" ท่านสร้างวัตถุมงคล ส่วนใหญ่จะเป็นพวกเครื่องรางของขลังอย่างตะกรุด ผ้ายันต์ ลูกอม ซึ่งมีประสบการณ์เข้มขลัง เนื่องจากหลวงปู่อยู่ในดินแดนสู้รบที่อำนาจรัฐเข้าไม่ถึง ประสบการณ์ส่วนมากจึงได้ยินมาแต่เรื่องคงกระพันเป็นส่วนใหญ่ รวมถึงเรื่องเมตตาค้าขาย
เวลูร์

เวลูร์ (อักษร: Vellore, Velur)  เป็นนครและศูนย์กลางการปกครองของอำเภอเวลูร์ รัฐทมิฬนาฑู บนริมฝั่งแม่น้ำปาลาร์ ทางตะวันออกเฉียงเหนือของรัฐทมิฬนาฑู มีพื้นที่ 87.915 กม2 ประชากร 423,425 คน ตามสำมะโนปี 2001 นครตั้งอยู่ห่างไป จากเจนไน และ จากเบงกาลุรู
เวลูร์เป็นที่ตั้งของโรงพยาบาลและวิทยาลัยแพทยศาสตร์เวลูร์, สถาบันเทคโนโลยีเวลูร์ และ ศรีปุรัมหริเทวสถาน ภูมิภาคเวลูร์เป็นผู้ส่งออกรายใหญ่ที่สุดของผลิตภัณฑ์หนังพร้อมใช้งานในประเทศ คิดเป็น 37% ของอุตสาหกรรมนี้ในประเทศอินเดีย
เวลูร์เป็นหนึ่งใน 27 นครของรัฐบาลภายใต้โครงการสมาร์ตซิตี
เขามาฉาปุจฉเร

มาฉาปุจฉเร (#เปลี่ยนทาง; ตามู: कतासुँ क्लिको) เป็นภูเขาในมวลเขาสูงอันนปูรณะ รัฐคัณฑกี ประเทศเนปาล จุดสูงสุดของภูเขายังไม่เคยถูกพิชิตเนื่องจากรัฐบาลเนปาลปฏิเสธการให้ใบอนุญาตปีนเขาลูกนี้ ชื่อของภูเขาแปลว่า "หางปลา" ในภาษาเนปาล และได้รับการเรียกขานว่าเป็น "มัทเทอร์ฮอร์นแห่งเนปาล"
เขามาฉาปุจฉเรถือเป็นเขาศักดิ์สิทธิ์สำหรับชาวกูรุงและชาวชอมรอง (Chomrong)
มีความพยายามพิชิตเขามาฉาปุจฉเรเพียงครั้งเดียวที่มีการบันทึกไว้ คือในปี 1957 โดยทีมไต่เขาชาวอังกฤษที่นำโดยจิมมี รอเบิตส์ นักปีนเขาวิลฟรีด นอยส์ และเอ. ดี. เอ็ม. คอกซ์ (A. D. M. Cox) ได้ไต่ไปถึงความสูงอีก ถึงยอดเขา ผ่านทางเหนือ ที่ความสูง จากระดับน้ำทะเล สมเด็จพระเจ้ามเหนทระแห่งเนปาลทรงชื่นชมการพิชิตครั้งนี้ นอกจากนี้ คณะไต่เขายังลงจากเขาโดยไม่ได้เหยียบขึ้นไปบนยอดเขา นับจากนั้นก็ไม่ได้มีการออกใบอนุญาตให้ไต่เขานี้อีก เขานี้ถือกันว่าเป็นเขาศักดิ์สิทธิ์ และมีความเชื่อว่าเป็นที่ประทับของพระศิวะ
เคยมีรายงานว่าบิล เดนซ์ นักไต่เขาชาวนิวซีแลนด์ ได้พิชิตยอดเขาสำเร็จโดยไม่ถูกต้องตามกฎหมายในคริสต์ทศวรรษ 1980
วัดฟ้าเวียงอินทร์

วัดฟ้าเวียงอินทร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเปียงหลวง อำเภอเวียงแหง จังหวัดเชียงใหม่ ที่ดินของวัดครอบคลุมพื้นที่ทั้งประเทศไทยและประเทศพม่า โดยมีเจดีย์มารชินะเจดีย์ (เจดีย์ชนะมาร) อยู่ฝั่งไทย ส่วนอุโบสถตั้งอยู่ฝั่งประเทศพม่า ทำให้วัดนี้ได้ชื่อว่า "วัดสองแผ่นดิน"
สันนิษฐานว่าวัดฟ้าเวียงอินทร์สร้างขึ้นบนพื้นที่เจดีย์เก่าในสมัยสมเด็จพระนเรศวรมหาราช โดยมี "เจดีย์มารชินะเจดีย์" หรือที่ชาวบ้านเรียกในภาษาไทใหญ่ว่า "กองมูแหลนเหลิน" หมายถึง "พระธาตุเขตแดน" ใต้ฐานเจดีย์แห่งนี้มีจารึกพระธาตุมาระชินะเจดีย์เป็นภาษาไทใหญ่ วัดได้รับการบูรณะอีกครั้งโดยเจ้ากองเจิง (พลเอกโมเฮง ชนะศึก) หัวหน้าคณะปฏิวัติรัฐฉานผู้นำขบวนการกู้ชาติไทใหญ่ สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2400
ภายในบริเวณวัดทางฝั่งไทย เสนาสนะได้แก่หอสวดมนต์ เจดีย์ทอง หอระฆัง กุฏิสงฆ์ ศาลา วิหารหลังใหม่ (สร้างเมื่อ พ.ศ. 2535) ศาลาจำศีล ศูนย์อบรมเด็กก่อนเกณฑ์ของวัด ทางฝั่งพม่ามีสิ่งก่อสร้างคือ อุโบสถหลังเก่า โรงนอนพระ และด้านหลังของโรงนอนมีที่พักของทหารพม่า นอกจากนี้บริเวณด้านหลังของเจดีย์จะมีศาลของสมเด็จพระนเรศวรมหาราชตั้งอยู่ มีห้องแสดงภาพผู้นำและประวัติของชาวไทใหญ่ ส่วนด้านหลังวัดคือสุสานของนายพลโมเฮง
ลอเรน เกรย์

ลอเรน เกรย์ บีช (เกิด 19 เมษายน ค.ศ. 2002) เป็นผู้มีชื่อเสียงทางบริการเครือข่ายสังคมและนักร้องชาวอเมริกัน มีชื่อเสียงจากแอปพลิเคชัน ติ๊กต็อก เธอเป็นบุคคลที่มียอดผู้ติดตามมากที่สุดเป็นอันดับที่ 17 บนติ๊กต็อก และเคยเป็นบุคคลที่มียอดผู้ติดตามมากที่สุดตั้งแต่วันที่ 31 มีนาคม 2019 ถึง 25 มีนาคม 2020 เธอเริ่มต้นอาชีพนักร้องในปี 2018 โดยเซ็นสัญญากับเวอร์จินเรเคิดส์และแคปิตอลเรเคิดส์ จนถึงเดือนกุมภาพันธ์ 2021 ก่อนออกมาเป็นศิลปินอิสระ
เกรย์ได้รับการเสนอชื่อเข้าชิงรางวัลทีนชอยซ์อะวอดส์สองครั้ง และไอฮาร์ตเรดิโอมิวสิกอะวอดส์อีกหนึ่งครั้ง
คุกคลั่งแค้น

คุกคลั่งแค้น  หรือ หมอในเรือนจำ เป็นซีรีส์ทางโทรทัศน์ของเกาหลีใต้ปี ค.ศ. 2019 ที่นำแสดงโดยนัมกุง มิน, คว็อน นา-รา และคิม บย็อง-ช็อล ออกอากาศทุกวันพุธและพฤหัสบดีทางช่องเคบีเอส2 เวลา 22:00 น. (เวลามาตรฐานเกาหลี) ตั้งแต่วันที่ 20 มีนาคม ถึง 15 พฤษภาคม ค.ศ. 2019
เนื้อเรื่องย่อ.
แพทย์ผู้เชี่ยวชาญถูกบังคับให้ลาออกจากงานในโรงพยาบาล เขาเริ่มทำงานในเรือนจำโดยมีเป้าหมายเพื่อให้ได้เส้นสายมากพอที่จะแก้แค้น
แพทย์ผู้เก่งกาจที่ห่วงใยคนไข้เสมอมาแต่ต้องลาออกจากโรงพยาบาลแทกังหลังเกิดอุบัติเหตุกับคนไข้รายหนึ่งจนเสียชีวิตเพราะลูกชายคนเล็กของประธานโรงพยาบาลที่เขาทำงานอยู่ ต่อมาเขาได้เป็นผู้อำนวยการโรงพยาบาลเรือนจำแห่งหนึ่งเพื่อแก้แค้นลูกชายของประธานโรงพยาบาลที่ติดคุกเพราะยาเสพติด
จิตแพทย์ที่ทำงานที่โรงพยาบาลแทกังและเป็นอาสาสมัครในเรือนจำ
ผู้อำนวยการโรงพยาบาลเรือนจำที่ทำงานในเรือนจำแห่งหนึ่ง ก่อนจะเสียตำแหน่งให้ อี-เจ
ผู้สืบทอดตำแหน่งต่อจากกลุ่มบริษัท Taegang
งานสร้าง.
การอ่านบทละครครั้งแรกเกิดขึ้นในเดือนมกราคม 2019 ที่ KBS Broadcasting Station ใน Yeouido ประเทศเกาหลีใต้
ซูเปร์โกปาเดเอสปัญญา 2023 นัดชิงชนะเลิศ

ซูเปร์โกปาเดเอสปัญญา 2023 นัดชิงชนะเลิศ เป็นการแข่งขันฟุตบอลเพื่อตัดสินหาผู้ชนะของซูเปร์โกปาเดเอสปัญญา ฤดูกาล 2022–23 ซึ่งเป็นการแข่งขันฟุตบอลประจำปีซูเปร์โกปาเดเอสปัญญา ครั้งที่ 39 ระหว่างเรอัลมาดริด และบาร์เซโลนา หรือเรียกการพบกันของทั้งสองทีมว่าเอลกลาซิโกเป็นครั้งที่ 16 โดยแข่งขันเมื่อวันที่ 15 มกราคม ค.ศ. 2023 ณ สนามกีฬาแห่งชาติคิงฟะฮัด ในริยาด ประเทศซาอุดีอาระเบีย
บาร์เซโลนาชนะนัดนี้ 3–1 ส่งผลให้พวกเขาคว้าแชมป์ซูเปร์โกปาเดเอสปัญญาเป็นสมัยที่ 14.
นัด.
รายละเอียด.
<onlyinclude></onlyinclude>
หมายเหตุ.
<templatestyles src="Reflist/styles.css" />
เจสัน มัวร์ (บรรณาธิการวิกิพีเดีย)

เจสัน มัวร์ (เกิด ค.ศ. 2020) เป็นบรรณาธิการวิกิพีเดียชาวอเมริกัน หนึ่งในผู้ที่มีส่วนร่วมมากที่สุดในวิกิพีเดียภาษาอังกฤษตามจำนวนการแก้ไข เขาเริ่มแก้ไขตั้งแต่ พ.ศ. 2550 ในชื่อ "Another Believer" โดยมักเขียนเรื่องเกี่ยวกับเหตุการณ์ปัจจุบัน เช่นการระบาดทั่วของโควิด-19 การประท้วงกรณีจอร์จ ฟลอยด์ และวัฒนธรรมเมืองพอร์ตแลนด์ รัฐออริกอน ซึ่งเขาอยู่ที่นั่น ในวิกิพีเดีย มัวร์ได้ก่อตั้งและพัฒนากลุ่มบรรณาธิการสำหรับการทำงานร่วมกันในหัวข้อเหล่านี้ และในฐานะผู้จัดงานในขบวนการวิกิมีเดีย มัวร์เป็นเจ้าภาพจัดงานพบปะและอีดิทอะธอนเพื่อฝึกอบรมบรรณาธิการหน้าใหม่
วิกิพีเดีย.
มัวร์เป็นหนึ่งในบรรณาธิการที่มีการใช้งานมากที่สุดตามจำนวนการแก้ไขในวิกิพีเดียภาษาอังกฤษ การแก้ไขกว่าครึ่งล้านครั้ง ภายใต้ชื่อผู้ใช้ "Another Believer" นับตั้งแต่ พ.ศ. 2550 มัวร์ได้สร้างหน้าหลายพันหน้า รวมถึงบทความเกี่ยวกับเหตุการณ์ปัจจุบัน ภัยพิบัติทางธรรมชาติ และการโจมตีของผู้ก่อการร้าย บทความเหล่านี้บางหน้า เช่นการบุกเข้าอาคารรัฐสภาสหรัฐ พ.ศ. 2564 เหตุกราดยิงซูเปอร์มาร์เก็ตในบัฟฟาโล และเหตุกราดยิงที่ลากูนาวูดส์ พ.ศ. 2565 ในวิกิพีเดียภาษาอังกฤษ มัวร์ได้สร้างกลุ่มบรรณาธิการ ("โครงการวิกิ") ที่มุ่งหมายปรับปรุงการเนื้อหาของวิกิพีเดียให้ครอบคลุมเกี่ยวกับเหตุการณ์ปัจจุบัน เช่นการระบาดทั่วของโควิด-19 ในช่วงโควิด-19 เขาได้บันทึกการแพร่ระบาดที่แพร่กระจายอย่างรวดเร็วในหลายรัฐ ภาคธุรกิจ และชุมชนต่าง ๆ ในสหรัฐ เขาได้มีส่วนร่วมหลักในบทความเกี่ยวกับการประท้วงหลังการฆาตกรรมจอร์จ ฟลอยด์ เมื่อเริ่มเขียนบทความการบุกเข้าอาคารรัฐสภาสหรัฐ พ.ศ. 2564 เขาและบรรณาธิการคนอื่น ๆ ได้ควบคุมดูแลเนื้อหาใหม่ที่หลั่งไหลเข้ามาในบทความขณะที่เหตุการณ์กำลังเกิดขึ้นไปพร้อม ๆ กัน
นอกจากนั้น เขายังเขียนเกี่ยวกับหัวข้อต่าง ๆ ในพอร์ตแลนด์ รัฐออริกอน เช่น แหวนม้า ดอกกุหลาบ อาคาร Yale Union Laundry และผลงานอัลบั้มของวงออร์เคสตราออริกอนซิมโฟนี (Oregon Symphony) ในปี พ.ศ. 2554 ที่ชื่อว่า "Music for a Time of War" ส่วนบทความคัดสรรหน้าแรกของมัวร์เกี่ยวกับอัลบั้มเมื่อ พ.ศ. 2550 ที่ชื่อ "Rufus Does Judy at Carnegie Hall" เขาอธิบายว่าแรงดลใจของเขามาจาก "ความพึงพอใจในทันทีที่ทำให้อินเทอร์เน็ตดีขึ้นอย่างง่ายดาย" และความพึงพอใจจาก "การแบ่งปันข้อมูลกับคนทั้งโลก" CNN Business อธิบายว่ามัวร์เป็น "ผู้มีอิทธิพลในวิกิพีเดีย" 
นอกจากการแก้ไขแล้ว มัวร์ยังมีส่วนร่วมในการสร้างสรรค์ขบวนการวิกิมีเดียด้วยการจัดงานพบปะในท้องถิ่นและงานฝึกอบรมบรรณาธิการหน้าใหม่ เมื่อ พ.ศ. 2556 เขาจัดงานอีดิทอะธอนที่พิพิธภัณฑ์ศิลปะพอร์ตแลนด์ และเชิญชวนผู้คนให้ใช้ทรัพยากรของสถาบันในการปรับปรุงเนื้อหาให้ครอบคลุมถึงศิลปินท้องถิ่น องค์กรศิลปะ และศิลปะสาธารณะ เขายังคงจัดงานในพื้นที่พอร์ตแลนด์โดยเฉพาะอย่างยิ่งเพื่อปรับปรุงวิกิพีเดียให้ครอบคลุมเกี่ยวกับศิลปะและศิลปินสตรีในเมืองพอร์ตแลนด์ มัวร์ยังได้ช่วยจัดตั้งองค์กรในเครือของมูลนิธิวิกิมีเดียที่เข้าถึงกลุ่ม LGBT โดยเฉพาะ และแคมเปญ Wiki Loves Pride เพื่อปรับปรุงเนื้อหาให้ครอบคลุมวัฒนธรรมและประวัติศาสตร์ LGBT
ไทยแลนด์ เซมิโปรลีก ฤดูกาล 2566

ไทยแลนด์ เซมิโปรลีก ฤดูกาล 2566 หรือ พีทีที ลูบริแคนท์ส เซมิโปรลีก ฤดูกาล 2566 ตามชื่อผู้สนับสนุนคือ พีทีที ลูบริแคนท์ส เป็นการแข่งขันฟุตบอลระดับกึ่งอาชีพของไทยที่จัดขึ้นเป็นฤดูกาลแรก ซึ่งเป็นการแข่งขันฟุตบอลในระดับที่สี่ตามระบบลีกฟุตบอลไทย โดยแบ่งตามพื้นที่ภูมิภาค จำนวนทั้งหมด 34 สโมสร
รูปแบบการแข่งขัน.
การแข่งขันในฤดูกาล 2566 จะแบ่งออกเป็น 5 โซนตามภูมิภาค (ยกเว้นโซนภาคใต้ที่จะไม่มีการแข่งขัน) โดยแข่งขันแบบพบกันหมดในแต่ละภูมิภาค
ภาคเหนือ.
ภาคเหนือมีสโมสรเข้าแข่งขัน 5 สโมสร
ภาคตะวันออกเฉียงเหนือ.
ภาคตะวันออกเฉียงเหนือมีสโมสรเข้าแข่งขัน 10 สโมสร
ภาคตะวันออก.
ภาคตะวันออกมีสโมสรเข้าแข่งขัน 7 สโมสร
ภาคตะวันตก.
ภาคตะวันตกมีสโมสรเข้าแข่งขัน 5 สโมสร
กรุงเทพและปริมณฑล.
กรุงเทพและปริมณฑลมีสโมสรเข้าแข่งขัน 7 สโมสร
การแข่งขันระดับประเทศ.
ไทยแลนด์ เซมิโปรลีก รอบชิงแชมป์ประเทศไทย โดยนำเอาแชมป์ทั้ง 5 โซน จากไทยแลนด์ เซมิโปรลีก รวมทั้งแชมป์โซนภาคใต้ จากไทยแลนด์ อเมเจอร์ลีก มาทำการแข่งขัน โดยแบ่งเป็น 2 กลุ่มแบบมินิลีก นำทีมที่ผลงานดีที่สุดของแต่ละกลุ่มเข้ารอบชิงชนะเลิศ
<section begin=upper/><onlyinclude></onlyinclude><section end=upper/>
<section begin=lower/><onlyinclude></onlyinclude><section end=lower/>
ฮามานในศาสนาอิสลาม

ฮามาน  เป็นบุคคลหนึ่งในคัมภีร์อัลกุรอานที่ปรากฏตัวในฐานะเจ้าหน้าที่ศาลและมหาปุโรหิตของฟาโรห์หรือฟิรเอาน์ และเป็นบุคคลในราชสำนักในสมัยของนบีมูซา อย่างไรก็ตาม ชื่อฮามานยังปรากฏในพระคัมภีร์ไบเบิล หนังสือเอสเธอร์ โดยฮามานเป็นที่ปรึกษาของอาหสุเอรัส กษัตริย์แห่งเปอร์เซียและศัตรูของชาวยิว ความสัมพันธ์ระหว่างคัมภีร์ไบเบิลและอัลกุรอานฮามานเป็นหัวข้อถกเถียง
ไทยแลนด์ เซมิโปรลีก ฤดูกาล 2566 – โซนกรุงเทพและปริมณฑล

ไทยแลนด์ เซมิโปรลีก ฤดูกาล 2566 โซนกรุงเทพและปริมณฑล เป็นส่วนหนึ่งของการแข่งขันไทยแลนด์ เซมิโปรลีก ฤดูกาล 2566 ซึ่งเป็นการแข่งขันในระดับที่ 4 ในระบบลีกฟุตบอลไทย และเป็นการแข่งขันฤดูกาลแรกของไทยแลนด์ เซมิโปรลีก
สโมสร.
สโมสรที่เข้าแข่งขันในฤดูกาล 2566 โซนกรุงเทพและปริมณฑล มีจำนวน 7 สโมสร
ตารางคะแนน.
อันดับ.
<section begin=bangkok metropolitan region/><onlyinclude></onlyinclude><section end=bangkok metropolitan region/>
สถิติ.
<templatestyles src="Col-begin/styles.css"/>
การยึดครองเซอร์เบียของออสเตรีย-ฮังการี

กองทัพออสเตรีย-ฮังการีเข้ายึดครองเซอร์เบียตั้งแต่ช่วงปลาย ค.ศ. 1915 จนกระทั่งสิ้นสุดสงครามโลกครั้งที่หนึ่ง การประกาศสงครามของจักรวรรดิออสเตรีย-ฮังการีต่อเซอร์เบียเมื่อวันที่ 28 กรกฎาคม ค.ศ. 1914 ถือเป็นจุดเริ่มต้นของสงคราม ภายหลังการรุกที่ไม่บรรลุผลทั้งสามครั้งของออสเตรีย-ฮังการีระหว่างเดือนสิงหาคมและธันวาคม ค.ศ. 1914 กองทัพผสมระหว่างออสเตรีย-ฮังการีและเยอรมนีจึงสามารถโจมตีแนวรบของเซอร์เบียแตกได้จากทางเหนือและตะวันตกในเดือนตุลาคม ค.ศ. 1915 ในขณะที่บัลแกเรียเข้าโจมตีจากด้านตะวันออกเฉียงใต้ และท้ายที่สุดในเดือนมกราคม ค.ศ. 1916 เซอร์เบียทั้งหมดจึงตกอยู่ภายใต้การยึดครองของฝ่ายมหาอำนาจกลาง
เซอร์เบียถูกแบ่งออกเป็นสองเขตยึดครอง โดยส่วนหนึ่งเป็นของบัลแกเรีย และส่วนที่เหลือเป็นของออสเตรีย-ฮังการี ทั้งสองส่วนถูกปกครองภายใต้การบริหารของกองทัพ เยอรมนีปฏิเสธการผนวกดินแดนเซอร์เบียโดยตรงแต่เลือกที่จะควบคุมทางรถไฟ เหมืองแร่ และทรัพยากรป่าไม้และเกษตรกรรมแทนทั้งในสองส่วน เขตการยึดครองของออสเตรีย-ฮังการีครอบคลุมพื้นที่สามในสี่ของดินแดนเซอร์เบียส่วนเหนือ ซึ่งถูกปกครองโดยเขตปกครองทหารสามัญ โดยเป็นหน่วยงานบริหารที่ก่อตั้งขึ้นโดยกองทัพออสเตรีย-ฮังการี ซึ่งมีข้าหลวงแห่งกองทัพเป็นผู้นำและมีอำนาจรองจากข้าหลวงพลเรือนใหญ่ จุดประสงค์ของหน่วยงานบริหารใหม่นี้คือ การทำให้ประชาชนชาวเซิร์บสูญเสียสัญชาติและเปลี่ยนประเทศเพื่อใช้เป็นดินแดนสำหรับเสบียงและใช้เป็นประโยชน์ในทรัพยากรทางเศรษฐกิจ
นอกจากนี้ระบบกฎหมายกองทัพยังสั่งห้ามการมีหน่วยงานทางการเมืองทั้งหมด ห้ามการชุมนุมสาธารณะ และนำโรงเรียนให้อยู่ภายใต้การควบคุม กองทัพออสเตรีย-ฮังการียอมรับการบังคับใช้กฎอัยการศึก การจับกุมตัวประกัน เผาหมู่บ้านเพื่อลงโทษ และตอบโต้การก่อการกำเริบด้วยการแขวนคอในที่สาธารณะและการประหารชีวิตอย่างรวบรัด ในระหว่างการยึดครอง ผู้คนจำนวน 150,000 ถึง 200,000 คน ทั้งผู้ชาย ผู้หญิง และเด็กถูกส่งตัวไปยังค่ายกักกันในจักรวรรดิออสเตรีย-ฮังการี โดยเฉพาะอย่างยิ่งที่เมาเทาเซินในออสเตรีย ดอบอยในบอสเนีย และน็อจแมแจร์ ออร็อด และแก็ชแกเมตในฮังการี
ในเดือนกันยายน ค.ศ. 1918 กองกำลังฝ่ายสัมพันธมิตรที่นำโดยกองทัพภาคที่ 2 ของเซอร์เบีย และกองพันอาสาสมัครยูโกสลาฟสามารถบุกทะลวงแนวรบซาลอนีกาได้ ซึ่งนำไปสู่การยอมจำนนของบัลแกเรียเมื่อวันที่ 30 กันยายน ตามมาด้วยการปลดปล่อยเซอร์เบียอย่างรวดเร็วและการล่าถอยของกองทัพออสเตรีย-ฮังการีที่ยังคงเหลืออยู่ทั้งหมดในช่วงปลายเดือนตุลาคม และเมื่อวันที่ 1 พฤศจิกายน ค.ศ. 1918 ดินแดนเซอร์เบียก่อนสงครามได้รับปลดปล่อยทั้งหมด ทำให้การยึดครองนั้นจบลง
อภิธานศัพท์อนิเมะและมังงะ

ต่อไปนี้เป็นอภิธานศัพท์เฉพาะสำหรับอนิเมะและมังงะ อนิเมะหมายรวมถึงซีรีส์แอนิเมชัน ภาพยนตร์แอนิเมชัน และวิดีโอแอนิเมชัน ส่วนมังงะหมายรวมถึงนวนิยายภาพ ภาพวาด และงานศิลปะที่เกี่ยวข้อง
"หมายเหตุ: คำภาษาญี่ปุ่นที่ใช้โดยทั่วไป (เช่น "โอนีซัง", "คาวาอี" และ"เซ็มไป") ไม่รวมอยู่ในรายการนี้"